iTicket şirkəti Bakı 2017 Oyunlarına bilet satışına dəstək verir - FED.az\niTicket şirkəti Bakı 2017 Oyunlarına bilet satışına dəstək verir\n10:26 23 Mart 2017\nMart ayının 19-dan etibarən Bakı 2017 Oyunlarına bilet satışına start verilmişdir. Qeyd edək ki, iTicket.az Bakı 2017 4-cü İslam Həmrəyliyi Oyunları biletlərinin satışını həyata keçirən rəsmi bilet satışı təşkilatçısı və dəstəkçisidir.\nFED.az xəbər verir ki, iTicket.az, 2016-ci ildən etibarən öz fəaliyyətinə başlamışdır. iTicket.az həm onlayn, həm də oflayn olaraq konsertlərə, teatrlara, idman və əyləncəli tədbirlərə bilet satışını reallaşdırır. Bakı şəhərində 15-ə yaxın satış nöqtəsi iTicket.az idarəçiliyi altında fəaliyyət göstərir. Onlayn alınmış biletlər şəhərin hər bir nöqtəsinə 24/7 saat ərzində çatdırılır.\nBakı 2017 Azərbaycan İslam Həmrəyliyi Oyunları Əməliyyat Komitəsinin korporativ direktoru Elçin Səfərov bildirmişdir: “Biletlərin satışa buraxılması ən vacib addımlardan biri idi və əminik ki, oyunları, eləcə də açılış və bağlanma mərasimlərini seyr etmək üçün hər kəs öz yerlərini təmin etmək və öncədən biletlərini tez bir zamanda almaq arzusundadır. Biletlərin qiymətləri Bakı 2015 Avropa Oyunları zamanı olduğu kimi münasib qalacaq.”\niTicket.az şirkətinin Baş Direktoru Ziya Məmmədov qeyd etmişdir: “Sözsüz ki, bizim üçün təkçə Bakı 2017 Oyunlarının rəsmi dəstəkçisi deyil, həmçinin bilet sisteminin təminatçısı olmaq böyük şərəfdir. Bizim qarşımıza çox növlü idman tədbirinin beynəlxalq stardartlara cavab verən bilet sistemini hazırlayıb tətbiq etmək kimi asan olmayan bir tapşırıq qoyulmuşdur. Qürur hissi ilə qeyd edirəm ki, bizim komandamız bu tapşırığı uğurla yerinə yetirdi və bügün iTicket.az Azərbaycanda özünün bu sahədə olan Avropalı həmkarlarını əvəz edə bilən yeganə şirkətdir.”\nArtıq biletləri həm Bakı 2017-nin rəsmi veb səhifəsindən (www.baku2017.com/tickets), həm də Park Bulvar, Gənclik və 28 Mall ticarət mərkəzləri də daxil olmaqla Bakının müxtəlif yerlərində yerləşən 12 bilet satışı məntəqələrindən (ASAN xidmətin 5 nöqtəsi də daxil olmaqla), eləcə də oyunların keçiriləcəyi 17 yarış obyektində açılacaq bilet satışı kassalarından əldə etmək mümkündür.


Sührəvərdiyyə - Haqqinda Melumat - Vikipedia\nSührəvərdilik – Azərbaycan təsəvvüf məktəbinə aid olan və dünyada ən geniş yayılmış sufi təriqətlərindən biridir. Qurucusu Şihabəddin Ömər Sührəvərdidir.\nŞihabəddin Ömər Sührəvərdi Şeyx qardaşı oğludur. 1144-cü ildə Güney Azərbaycanın Zəncan şəhəri yaxınlığındakı Sührəvərddə doğulmuş, 1234-cü ildə sentyabr (məhərrəm) ayında vəfat etmişdir. Əmisi böyük alim Əbunnəcib onu təhsil alması üçün Bağdada aparmışdı. Burada bir çox dini elmləri öyrənən Şihabəddin Sührəverdi təsəvvüf elmlərini də əmisindən öyrənmişdir. Şihabəddin Sührəverdi fəqih, fazil, sufi, vəra sahibi, , arif, həqiqət elmində zamanın şeyxi idi.\nÇox ibadət edərmiş. Əlinə keçən malı, mülkü kasıb və möhtaclara paylayardı. Mənbələr onun Bağdaddakı bütün təkyələrin irşadda ən yetkin mürşidi sayıldığını qeyd edirlər. Şihabəddin Sührəverdiyə şeyxül-şüyux ,şeyxül-islam, şeyxül-iraq epitetlərinin verildiyini nəzərə alsaq, onun və yaratdığı təriqətin o dövrdəki təsiri aydınlaşar.\nOnun sözlərinin təsiri ilə günahkarlar dərhal tövbə edirdi. Şəhabəddin Sührəverdi bir çox tələbə və mürşid yetişdirmişdi. Sultanlar yanında da böyük bir etibarı olan Sührəverdinin nail olduğu mövqe heç kəsə qismət olmamışdı. Abbasi xəlifəsi tərəfindən qonşu islam ölkələri ilə əlaqələri möhkəmləndirmək məqsədi ilə ona səfir vəzifəsi də verilmişdi. Sührəverdi ərəb dilində təsəvvüf və təriqətinin əsaslarnı açıqlayan əsərlər yazmışdı. Onun əsərləri bu dövrün ilk ədəbi-təsəvvüfi məhsulları sayılır.\nLast edited on 16 oktyabr 2014, at 22:49


Türkiyə ilə Ukrayna arasındakı uçuşların bir qismi 1 iyul tarixindən bərpa ediləcək – Zelenski\n11:01 / 25.06.2020\nUkrayna prezidenti Vladimir Zelenski “Twitter”-də yazıb ki, Ukrayna ilə Türkiyə arasındakı uçuşların bir qismi iyulun 1-dən bərpa ediləcək.\n"[Türkiyə] Prezidenti Rəcəb Tayyib Ərdoğan ilə razıyam ki, bu turizm sənayesinin tərəqqisinə təkan verəcək", – deyə Zelenski yazıb.\nMay ayında ölkələr arasında uçuşların bərpası ilə bağlı danışıqlar yenidən başlayıb. Uçuşlar koronavirus pandemiyası səbəbindən ləğv edilmişdi.\nUkrayna prezidenti Ərdoğana göstərdiyi humanitar yardımına görə də təşəkkür edərək yazıb: "Biz Ukrayna ilə Türkiyə arasında ortaq maraq doğuran bütün sahələrdə strateji tərəfdaşlığı dərinləşdiririk."


® "Unicapital" yüksək gəlirli istiqrazların emissiyasının anderrayteri olacaq - Xəbər Online\n® “Unicapital” yüksək gəlirli istiqrazların emissiyasının anderrayteri olacaq\n“Unibank̶1; korporativ qiymətli kağızlar bazarında bir ilkə imza ataraq, yerli şirkətin 3 milyon manatlıq istiqrazına təminatçı olub.\nArtıq Maliyyə Bazarlarına Nəzarət Palatası Unibankın təminat verdiyi və “METAK” MMC tərəfindən buraxılan faizli, sənədsiz, adlı, təmin edilməmiş istiqrazların emissiyasını dövlət qeydiyyatına alıb. “METAK̶1; MMC-nin yeni istiqraz emissiyasını Unicapital İnvestisiya şirkəti həyata keçirəcək. Qeyd edək ki, emissiya həcmi 3 000 000, 1 ədədinin nominal dəyəri 1000 manat, miqdarı 3 000 ədəd olan METAK istiqrazları illik 12% gəlirliliyə malikdir. İstiqrazların tədavül müddəti 1 ildir və faizlər hər növbəti ay ödənilir.\n&appId=966242223397117=v2.5"; fjs.parentNode.insertBefore(js, fjs); }(document, 'script', 'facebook-jssdk'));\nTags: keçir, tərəfində, həcmi, unibank, 000, edilmi, olacaq, verdiyi, yerli, kəs


İcra başçısının bina üzləmək “marağı” – FOTOLAR | Bizimxeber\nİcra başçısının bina üzləmək “marağı” – FOTOLAR\n15 Fevral 2016 / 23:40 / Baxış sayı: 422\n365.Az musavat.com-a istinadən xəbər verir ki, Xətai rayonu, Nobel prospektində yerləşən yaşayış binalarının yenidən üzlənməsinə başlanılıb. Əvvəlcə onu qeyd edək ki, bu binaların fasadı 2015-ci ildə yenilənmişdi. Yol kənarında olan binaların hamısı penoplastla bəzədilmişdi.\nHəqiqətən maraqlıdır yenicə üzlənmiş binaların təkrardan üzlənməsinə nə ehtiyac var? Ölkədə iqtisadi vəziyyətin çətin olduğu, hökumətin böhrandan çıxış yolları axtardığı, maliyyə nazirinin belə “israfçılığa yol verməməliyik” dediyi bir zamanda bu kimə lazımdır?


Yakub Jezniçak: “Məqsədimiz Çempionlar Liqasının qrup mərhələsinə vəsiqə qazanmaqdır” - MÜSAHİBƏ » Son xəbərlər,Azərbaycan xəbərləri,en son xeberler,azeri radio,canli radio dinle\nSon xəbərlər » Son xəbərlər » İdman xəbərləri » Yakub Jezniçak: “Məqsədimiz Çempionlar Liqasının qrup mərhələsinə vəsiqə qazanmaqdır” - MÜSAHİBƏ\nYakub Jezniçak: “Məqsədimiz Çempionlar Liqasının qrup mərhələsinə vəsiqə qazanmaqdır” - MÜSAHİBƏ\n7-08-2017, 10:45 Son xəbərlər / İdman xəbərləri\nAğdamın “Qarabağ” komandasının polşalı futbolçusu Yakub Jezniçak “Super Express”in suallarını cavablandırıb.\n- Çempionlar Liqasının (ÇL) III təsnifat mərhələsində “Şerif”lə cavab matçı zamanı burnunuz və bamağınız sındı. İndi necəsiniz?\n- Həqiqətən burnum qırılıb, lakin həkim dedi ki, mənə qoruyucu maska lazım deyil. Barmağım da əzilib. “Qarabağ” heç vaxt “pley-off” mərhələsinə vəsiqə qazanmamışdı. Bu baxımdan tarixi uğura imza atmaq şansımız var. Hərçənd, cütün favoriti “Kopenhagen”dir. Ancaq biz də qrupa düşmək istəyirik. İkinci dəfə qrup mərhələsində çıxış etmək mənim üçün də əla olar.\n- Sizin şansınız var, amma sabiq klubunuz “Legia” mübarizəni Avropa Liqasında davam etdirəcək. Püşkə əsasən rəqib “Şerif”dir. Əvvəlki komandanızın şansını necə dəyərləndirirsiniz?\n- Əminəm ki, “Legia”nın “Şerif”i keçmək üçün yaxşı imkanı var. Moldovalıların zəif olduğunu demirəm. Lakin sabiq komandam rəqibdən üstündür.\n- “Şerif” öz meydanında necə oynayır? Stadion qonaqlar üçün cəhənnəm olur?\n- Xeyr. Bir qədər “Belxatov”un stadionuna bənzəyir. Orada oynamaq xoş oldu. Rəqibi 2:1 hesabı ilə məğlub etdik. Evdə qolsuz heç-heçə qeydə alındığından biz növbəti mərhələyə yüksəldik.\n- “Legia”nın tərk etmək qərarınıza qayıdaq. Azərbaycan kifayət qədər ekzotik istiqamətdir...\n- Komandada Polşanın “Yagelloniya” klubunun sabiq futbolçusu Dani Kintana çıxış edir. Onun həyat yoldaşı polyakdır. Həmçinin Donald Gerrye əvvəl “Visla”da oynayıb. Onun da yoldaşı polyakdır və iki övladı var.\nUEFA "Qarabağ" - "Roma" matçı ilə bağlı statistik məlumatları açıqlayıb\nBu gün "Qarabağ" Çempionlar Liqasında tarixi əhəmiyyətli matçına çıxacaq


Bizim Urmiye: Urmu, Urmiye Sözcükünün Anlamı\nUrmu, Urmiye Sözcükünün Anlamı\nFars və Ərməni Qaynaqları Urmu Şəhərinin adını Ormiyə(ارومیه) və Türk və Azərbaycan Qaynaqları bu Adı Farsca Urmiye(اورمیه) və Türk Ulusunun söylənişicə Urmu(اورمو) yazırlar. Ikinci Qrup buna inancı var ki Urmu Sözü bir Türk Sözüdür və özəliklə Urmu(Urmiyə) və Ur, Uruk(Şumer Əkincindən), Urgənc(iki şəhər ki özbəkistan və Türkmənistan da yer alırlar), Urumçi(doğu Türkistanda, Əski Adı Beş palıq) ilgisi var.\nUrmu Sözünün Şümer fərziyyəsi: bu inancda olanlar Urmu Sözünü Ur(u)+Mu(URUMU) və Ur(u)+Me(URUME) inanirlar.\n1- URU(اورو) Şümercə bir sıra Dil Bilgisi olan insanlar arasında bir Türk Dillər qohumu kimi adlandırılır Ur sözcüyü Şəhər və Vahə Anlamıdnadır. Ikidənə ən önəmli şəhər Şümer Əkincində Ur(indi Bəğdada yer alır və Adı Əlməqır,المقیر olub ) və ikinci Şəhər Uruk(indi adı Vərqə olub) şəhələrıdır və bu ehtimal var ki indi iraq ölkəsinində adı Şümercə Uruk kökündən alınıb.(Uruq, Uruğ Türk Dilində Qəbilə və bir qrup insan anlamanıdadır və Çağdaş Türkcə Uyruq Vətəndaş və Milliyyət anlamındadır).\n2- Mu Şemercə Cənnət və bir qismət Göy-Cənnət, Yağış Anlamlarındadır. Özəllikcə Şümer Dilində Əkinc, Bayraqlar, Arm Normaları üçün işlənılır. Ancaq Urmu(Urumu) Şümercə Cənnət Şəhəri, Yağış Şəhəri və Urume Sözü Əkinc Şəhəri, Əkincli Şəhər anlamlarındadır. Bu fərziyyəsi bu Söz ki insanlıq Tarixində və inancli kitablarda Ədən(Cənnət) Şəhəri Təbriz- Azərbaycanda yer alıb tam ilgisi vardır və onu sabit edir.\nUrmu Sözünün Ural-Altay Fərziyyəsi: Ural-atay dillərində neçə çeşitli bölgə var ki Urmu sözilə bənzərlikləri var. Bu adları iki qonuya bölmək olur. Biri o adlar ki yer, Duvar və ikinci Gözəl, Şən və ... qonularına bölünürlər.\n1-UR Sözcüyünün kökü Əski Türk dilində Yer, Oturcaq və ... və Örü-Hörü duvar anlamında bir birinə əkləniblər. Ur Şümercə insan anlamında. Orta, Ordu, Urun(mənsəb, Məqam), Urbnamaq(Yer Almaq), Urlatma(Yerləşmək) və ... çoxlu Dil bilgisi olan insanların dediğinə Görə Yurd və Yerdə bu kökdəndılər.\n2-Ural-altay Dillərində neçə tərkib var ki Urmu sözünü Xatırladırlar. Ki bu sözlərın hamısında Şən, Gözəl, Zövq və ... Alınır.\nA-Monqol Dillərində Urma, Uram, Urman, Urmas, Urm, Urma və ... Ruhiyyə, Elham, Səy və Zövq Anlamlarındadılar. Urumçi, Urunçi Sözləridə Uyğuristanda(Doğu Türkistan)Monqoll Dillərindən alınıb. Bu tərkibdə Uru Gözəl və Mçi Yaşıllıq anlamıdladır.\nB- Uralik Dillərində(özəliklə məcar Dili) Öröm-Öröl şadlıq, şənlık anlamlarındadılar.(dil qonusunda bilgi olanlar bu adları Türk dilində alınmasını bildirirlər).\nC- Əski Türk Dilində Ürin, Örin, Ürün və Ürgün Sözcükləri hamısı Şadlıq və şənlık anlamlarındadılar. Bu Fərziyyəyə Görə Urmu Sözünün anlamı Ural-Altay dillərindən alınıb və bir şən və şadlıq olan yer anlamındadır.\nUlus arasında olan Fərziyyə: bir sıra insanlar Urmu Söznü Rumiyə və Rumi Sözündən sanırlar. Bu Fərziyyəyə Görə buna Görə ki R Gərçək Türk Dili və kökü Türk olan Sözlərdə olmaz bu sorunu çözmək üçün R sözü o Sözcüklər ki başqa Dillərdən Türk dilinə keçir əvvələrinə əklənir. Örnə küçün Rum, Rus Szölərı ulus içində Urus, Urum(rumlu) Söylənilir. Türkiyədə Urfa şəhəri bu Fərziyyəyə Görə Ruba Sözünün əvvəlinə R əklənməsindən yaranıb.\nSonuc: Güney Azərbaycanın iknci şəhəri Urmu(Urmiyə) Türk- Ural altayUrum-Urun kökündən ola ya ki Türk Söylənişilə rumiyə və Şümercə Urumu-Urume kökündən alınmış ola, Urmu sözü bu şəhərin özü kimin Böyük Türk Tarixini Arxasında olmağını Gözsətir.\nAraşdırıcı Sayın Mehran Baharli və Farscadan Çevirən Umud Urmulu\nƏkinc: kültür, medeniyet\nPosted by Umud Urmulu at 11:51 PM\nLabels: Altay, Güney Azərbaycan, Orumiyeh, Türk, Urmia, urmiye, urmu, Urumiyeh\nUrmu(Urmiye) Gölü Görütü qalereyası


18-03-2020 17:31 / Bu xəbər 1762 dəfə oxundu\nAzərbaycanda Xüsusi Dövlət Mühafizə Xidmətinin ləğv edilməsi və və əvəzində 3 qurumun yaradılması "hökumətin özünü qorumasını daha üst mərhələyə keçirməkdir", - təhlilçi Alya Yaqublu deyir.\nTəhlilçi Üzeyir Cəfərov isə hesab edir ki, bu qurumların indi yaranması ölkədə baş verən yeni hadisələrlə bağlıdır.\n"Yeni dönəmdə, yeni qurumlar da olacaq", - o deyir.\nBazar ertəsi Prezident İlham Əliyev Azərbaycanda Xüsusi Dövlət Mühafizə Xidmətinin ləğv edilməsi və əvəzində üç qurumun yaradılması ilə bağlı fərman imzalayıb.\nİlham Əliyevin sərəncamı ilə yaradılmış qurumlar bunlardır: Azərbaycan Respublikası Prezidentinin Təhlükəsizlik Xidməti, Azərbaycan Respublikasının Xüsusi Rabitə və İnformasiya Təhlükəsizliyi Dövlət Xidməti, Respublika Strateji Obyektlərin Mühafizəsi Dövlət Agentliyi.\nBəylər Eyyubov Azərbaycan Respublikası Prezidentinin Təhlükəsizlik Xidmətinin rəisi təyin edilib.\nGeneral-polkovnik rütbəli Bəylər Eyyubov bundan əvvəl Xüsusi Dövlət Mühafizə Xidməti rəisinin birinci müavini idi.\nAlya Yaqublu deyir ki, Xüsusi Dövlət Mühafizə Xidmətinin fəaliyyətində bu günədək hər hansı problem olmayıb və ləğv qurumun rəhbəri Vaqif Axundova etimadsızlıqla bağlı deyil.\nOnun sözlərinə görə, əlavə iki qurumun yaradılması hakimiyyət daxilindəki fikirlərlə bağlıdır və bu sahələrdə boşluq var.\nO deyir ki, Xüsusi Rabitə və İnformasiya Təhlükəsizliyi Dövlət Xidmətinin yaradılması bu sahəyə nəzarəti gücləndirmək məqsədi daşıyır.\nPrezident rabitə sahəsini özünün etibar etdiyi şəxsə tapşırmaq istəyir.\nDigər qurum, yəni, Respublika Strateji Obyektlərin Mühafizəsi Dövlət Agentliyinin yaradılmasını isə Alya Yaqublu "hakimiyyətin məlum olmayan narahatlığı" ilə əlaqələndirir.\nO deyir ki, bu qurumun yaradılmasını profilaktik tədbir kimi görür: "Dünya iqtisadiyyatının hazırkı durumu (Azərbaycanda) vəziyyətin daha da pisləşməsinə səbəb ola bilər. Sosial partlayış termini var. Real görünməsə də, hakimiyyətin bununla bağlı narahatlığı görünür. Ailə daxilində prezident dəyişikliyi olması ilə bağlı qənaətlər formalaşıb. Mehriban Əliyevanın İlham Əliyevi əvəzləməsi fikri rəsmi şəkildə ifadə olunmasa da, Mehriban Əliyevanın getdikcə yüksələn nüfuzu bu qənaəti getdikcə ciddiləşdirir. Bu qurumun yaradılması profilkatik tədbir ola bilər".\n"Yəni bu hadisəyə qarşı hər hansı fəaliyyət, hərəkət, hərəkat, siyasi proses olsa obyektlərin bəri başdan qorunmasını gücləndirməsi iş rejiminə keçməsi demək olar", - Alya Yaqublu deyir.\n"İdarəetmə strukturunda yenilənmə"\nÜzeyir Cəfərov atılmış bu addımın vacibliyindən danışır.\n"Burada prezidetin, dövlətin həyat və fəaliyyətini tənzimləyən xidmətin fəaliyyətindən söhbət gedir. Bu qurum 21-ci əsrin tələblərinə cavab verməlidir", - o deyib.\nO deyir ki, güc strukturları daxilində daha mobil, daha çevik təşkilatlar da yaradılmalıdır.\n"Dövlət başçısı ali baş komandandır. Onun təhlükəsizliyi ən yüksək səviyyədə təmin olunmalıdır", - deyən təhlilçi "informasiya müharibəsi gedən vaxtda Xüsusi Rabitə və İnformasiya Təhlükəsizliyi Dövlət Xidmətinin də önəmli olduğunu deyir.\nCənab Cəfərov hesab edir ki, Azərbaycanda idarəetmə strukturunda yenilənmə aparılmalıdır.\n"Əvvəllər yaradılan qurumlarda bir-birini təkrarlayan, bəzi hallarda bir-birinin işinə maneə törədə bilən xidmətlər, şöbələr var. Onlar müasirləşdirilməlidir. Bu sayda şəxsi heyətin saxlanması, bu sayda şəxsi heyətin vəzifə borcunu yerinə yetirməsinə ehtiyac yoxdur", o deyir.\nÜzeyir Cəfərov hesab edir ki, belə qərarların davamı gəlməlidir, çünki islahata ehtiyacı olan qurumlar var.\nO, buna misal kimi Səfərbərlik və Hərbi Xidmətə Çağırış Üzrə Dövlət Xidmətini göstərir.\n"Bu xidmətin o ştatda saxlanmasını qəbul etmirəm. Əvvəllər dövlət büdcəsindən ora normal vəsait ayrılırdı. İndi isə hədsiz şişirdilib, az qala 1000 nəfərə yaxın şəxsi heyəti olan qrumdur. Nə ehtiyac var bu qədər idarələrin, bu qədər xidmətlərin yaradılmasına. İnanıram ki, onunla da bağlı məsələ ilə məşğul olcaqlar".\nYeni yaradılmış xidmətə Bəylər Eyyubovun rəis təyin edilməsilə bağlı isə Üzeyir Cəfərov deyir ki, "daha gənc, daha müasir insanların irəli çəkilməsi vacibdir" deyir.\n"Necə ki, bir neçə icra strukturunda vəzifələrə gənclər təyin edilib. Hər halda ölkə başçısının qərarıdır. Bəylər Eyyubov təcrübəlidir. Hələ Heydər Əliyevin dönəmində bu vəzifədə çalışıb, daha çox məlumatlıdır. Gənclər daha az təcrübəlidir", cənab Cəfərov deyir.\nPrezidentin yeni qurumlarla bağlı fərmanında bildirilib ki, 2 ay müddətində bu yeni qurumların əsasnamələrinin, strukturlarının və ali zabit heyəti vəzifələrinin siyahılarının layihələrini, habelə hərbi qulluqçuları və işçilərinin say həddi barədə təkliflər ölkə başçısına təqdim edilsin.\nBundan başqa, Nazirlər Kabinetinə "Azərbaycan Respublikasının Milli Qvardiyasının statusu haqqında" Qanun layihəsini 2 ay müddətində hazırlamaq tapşırılıb.


Koronavirusla bağlı bəzi ölkələrlə sərhədlərimiz bağlana bilər (ƏLAVƏ OLUNUB-4) (VİDEO)\nGündəm 28 Fevral 2020 18:44 (UTC+04:00)\nAzərbaycanın koronavirusla bağlı bəzi ölkələrlə sərhədləri bağlana bilər.\nTrend-in məlumatın görə, bunu Nazirlər Kabinetinin yanında operativ qərargahın üzvü Yaqut Qarayeva koronavirusla bağlı KİV nümayəndələri üçün təşkil edilən brifinqdə bildirib.\nOnun sözlərinə görə, hazırda bu istiqamətdə tədbirlər görülür: "Azərbaycana koronavirusun keçməsinin qarşısının alınması üçün bütün lazımi addımlar atılır. Azərbaycanın bu xəstəlik aşkarlanan ölkələrlə sərhədi bağlaması istiqamətində çox yüksək səviyyədə danışıqlar aparılır. Danışıqların nəticəsi olaraq bu barədə qərar veriləcək".\nAzərbaycanda koronavirusla bağlı qaynar xətt yaradılıb.\nTrend-in məlumatın görə, bunu TƏBİB-in mətbuat katibi Rəvanə Əliyeva koronavirusla bağlı KİV nümayəndələri üçün təşkil edilən brifinqdə bildirib.\nO qeyd edib ki, 15 42 nömrəli "Qaynar Xətt" 24 saat fəaliyyət göstərir:\n"Vətəndaşlar özlərində hər hansısa bir şübhə hiss edərsə, bu nömrəyə zəng vurub məlumat verə bilər. Eləcə də Bakıda 103, regionlarda isə 113 təcili yardım xidmətinə müraciət edilə bilər".\nAzərbaycanda hazırda koronavirus şübhəsi ilə 224 nəfər karantində saxlanılır.\nTrend-in məlumatına görə, bunu Nazirlər Kabinetinin yanında operativ qərargahın üzvü Yaqut Qarayeva koronavirusla bağlı KİV nümayəndələri üçün təşkil edilən brifinqdə bildirib.\nOnun sözlərinə görə, həmin şəxslərdən 1-i İtaliya, 12-si İran, qalanı isə digər ölkə vətəndaşlarıdır: "Həmin şəxslər müalicə olunmur. Hazırda onlardan müayinələr götürülüb və cavablar gözlənilir. Cavablar gələnə qədər onlar karantində saxlanılacaq".\nBu gün ölkədə aşkarlanan ilk koronavirus xəstəsi 1997-ci il təvəllüdlü Rusiya vətəndaşıdır.\nOnun sözlərinə görə, xəstə sərhədi keçərkən məlumat verib: "Xəstə dərhal nəzarətə götürülüb. Hazırda karantində saxlanılır. Vəziyyəti stabildir, ağırlaşma yoxdur. Artıq xəstədən müayinələr götürülüb. Analizlər götürülüb. Həmin xəstə xüsusi boks şəraitində saxlanılır".\nAzərbaycan Nazirlər Kabinetinin yanında operativ qərargah brifinq keçirir.\nTrend-in məlumatına görə, qərargah koronavirusla bağlı jurnalistlərin suallarını cavablayır.\nQeyd edək ki, bu gün Nazirlər Kabinetinin yanında operativ qərargah Azərbaycanda ilk koronavirus (COVİD - 19) infeksiyasına yoluxma faktının qeydə alındığını təsdiq edib.


Portuqaliya və Finlandiya arasında ikiqat vergitutmanın aradan qaldırılması haqqında saziş ləğv edilib\n8 Fevral 2019 19:25\nPortuqaliya hökuməti öz rəsmi bülletenində 2019-cu il yanvarın 1-dən Finlandiya ilə imzalanmış vergi sazişinin qüvvədən düşdüyünü təsdiqləyib. İki ölkə arasında 1970-ci ildə imzalanmış ikiqat vergitutmanın aradan qaldırılması ilə bağlı sazişin keçən ilin iyun ayında ləğv edildiyi barədə Finlandiya hökuməti tərəfindən də açıqlama verilib. Finlandiyanın mövqeyinə görə, həmin müqavilə hökumətin vergi sazişləri ilə bağlı qüvvədə olan siyasətlərinə uyğun deyil. Açıqlamada bildirilib ki, saziş Finlandiya vətəndaşlarının Portuqaliyada aldıqları fərdi pensiyaları vergiyə cəlb etmək hüquqlarını məhdudlaşdırır. "Sazişin pozulması ilə bağlı qərar Finlandiya vergi orqanlarına Portuqaliyada yaşayan vətəndaşların fərdi pensiyalarından vergi tutmasına şərait yaradır", - hökumətin açıqlamasında qeyd edilib.


En yaxsi printerler sizlər üçün Alan.az-da satılır!\nEn yaxsi printerler sizlərə bu bölməmizdə təqdim olunur. Son illərdə printerər daha da təkmişlləşdirilmişdir. Sadə rinterlərdən əlavə foto çap edə bilən printerlərə maraq daha çox artmaqdadır. Əvvəlki illərə müqayisədə printerlərin qiymətlərində də bir xeyli enmələr müşahidə olunmaqdadır. Hətta ev istifadəçiləri belə foto printerlərə üstünlük verirlər. Qiymətləri digər printerlərlə müqayisədə baha olsa da, A4 üzərində keyfiyyətli yazı yazmaq xüsusiyyətinə malikdir. En yaxsi printerler axtarışını buradan edə bilərsiniz.\nTelevizor Alti Yaxsi Veziyyetde\nPrinter "Hp Color LJ 1025"\nPrinter "Hp Color LJ 1025" Printer Ideal Veziyetedi Printerler\nDünyada ən yaxşı pianinolar sırasında gedən, Çexiya istehsalı "Scholze" pianino satılır. Alət uzun illərdi istifadəsiz qalıb. Yaxşı vəziyyətdədir. Klavişlərinə, mexnizminə və səslənməsinə söz ola bilməz. ev esyalari\nYaxşi temirli menzil\nTecili Elimler metrosunun yaxinliğinda yaxşi temirli menzil kiraye verilir içinde her eşyasi var Huseyn Cavid prospektinde İdealin usdunde Texniki Unverstetle uz uze\nEn yaxsi printerler burada.\nEn yaxsi printerler axtaranların diqqəti Alan.az-da olsun. Komputerlərin yaranmasından sonra kağızdan istifadə, əllə yazı yazılması, əl yazısı ilə sənədlərin hazırlanması artıq tarix olur. Lakin bu o demək deyil ki, kağızdan istifadəyə son qoyulmuşdur. Hal-hazırda bu işlər müasir dövrün tələblərinə uyğun şəkildə həyata keçirilir. Sənədlərin çap olunması ilk olaraq kompüterdə yazılır və printerlərin köməkliyi ilə çap olunur. Bu bölmədə en yaxsi printerlər yerləşdirilmişdir.\nbarkod printerlər\tlazerli printer\tprinter satiram\tPrinter qiymetleri\tfoto printerler\thp printerler\tfoto printer\trengli printer\tucuz printer\tyaxsi notebooklar\tepson printerlerin satisi\tislenmis printer satisi\thp printer qiymetleri\tsamsung printerler\ta3 printerler\tcanon printerlər\tepson printerlər


Hüquq və vəzifələrimizi bilək\n22 yanvar tarixində İsmayıllı şəhər 5 nömrəli tam orta məktəbində İsmayıllı Rayon Prokurorluğu, İsmayıllı Rayon İcra Hakimiyyəti və Bilik Fondunun yerli nümayəndəliyinin təşkilatçılığı ilə “Erkən nikaha zərərli vərdişlərə, narkomaniyaya yox deyək, hüquqlarımızı və vəzifələrimizi bilək” mövzusunda növbəti maarifləndirici tədbir keçirildi. Tədbirdə məktəbin yuxarı sinif şagirdləri, müəllimlər və valideynlər də iştirak edirdi. İsmayıllı Rayon İcra Hakimiyyətinin Hüquq şöbəsinin müdiri Xətai Abbasov adı çəkilən mövzuda məruzə edərək son zamanlar azyaşlılarla nikah və təhsildən yayınma ilə bağlı problemlərdən danışdı. İsmayıllı rayon prokurorluğunun müstəntiqi Eldar Məmmədov “Narkomaniya sosial bəladır” mövzusu ətrafında çıxış etdi.\n“Erkən nikaha zərərli vərdişlərə, narkomaniyaya yox deyək, hüquqlarımızı və vəzifələrimizi bilək” adı altında keçirilən bu təbdirin aktuallığı şagird və müəllimlərin müzakirədə fəal iştirakında da hiss olunurdu.\nTədbir müzakirələr və çıxışlar şəklində keçirildi. Daha sonra müzakirələrdə fəal iştirak edən və mövzu ətrafında sorğu-sualda fəallıq göstərən şagirdlər kitab və digər hədiyyələrlə mükafatlandırıldı.\nTədbirin sonunda məktəbin direktoru, Bilik Fondunun rayon üzrə nümayəndəsi Elçin Məmmədov çıxış edərək qeyd olunan mövzular ətrafında çıxışında bu problemlərin həllində məktəb-şagird-valideyn münasibətlərinin düzgün qurulması vacib şərt olduğu, belə tədbirlərin həm şagirdlərin, həm də ictimaiyyətin maarifləndirilməsində əvəzsiz rolu olduğunu qeyd etdi.\nPrevious Vəliyev Allahverən Oruc oğlu\nNext İdman turnirləri, müsabiqələr


Aqrar sektor inqilabi dönüş ərəfəsində | Xalq Qəzeti\n08.09.2017 10:13 | Oxunma sayı: 568\nSentyabrın 3-də Lənkəranda çay, çəltik və sitrus meyvələri istehsalının inkişafı məsələlərinə dair respublika müşavirəsində çıxışı zamanı ölkə başçısı demişdir: “Qarşıya vəzifə qoyulur ki, ənənəvi olan sahələrin bərpası, dirçəldilməsi prosesi növbəti illərdə daha da sürətlə getsin və biz tezliklə bu ənənəvi sahələri bərpa edə bilək”.\nÖtən ay Qaxda Azərbaycan Respublikasının Prezidenti İlham Əliyevin sədrliyi ilə barama, tütün və fındıq istehsalının inkişafı məsələlərinə dair respublika müşavirəsində də bu məhsulların istehsalı sahəsindəki mövcud durum araşdırılaraq onların istehsalını artırmaq istiqamətində konkret hədəflər müəyyən edildi. Yaxın perspektivdə bu məhsulların istehsalında son üç ildə əldə edilmiş göstəricilərin dəfələrlə yaxşılaşacağı tam gözləniləndir. Bir sözlə, bu gün dövlət bu məhsulların istehsalını genişləndirmək üçün mümkün ola biləcək hər bir addımı atır. Prezident İlham Əliyev həmin müşavirədə baramaçılığın inkişafı ilə bağlı demişdir: “Əminəm ki, baramaçılığın inkişafında çox ciddi artım olacaqdır. Hazırda 3 min kümçü ailəsi baramaçılıqla məşğuldur. Gələcək planlarımıza gəldikdə, real artım tempi göstərir ki, gələn il 500 ton barama tədarük edilə bilər. Əkilən və əkiləcək ağacları nəzərə alsaq, biz 2019-cu ildə ən azı 1000 ton səviyyəsinə qalxa bilərik. Əgər bütün planlarımız həyatda öz əksini tapsa, biz 2025-ci ildə 6 min ton barama istehsal edə bilərik. Beləliklə, sovet vaxtının ən yüksək səviyyəsinə qalxıb, hətta onu keçə də bilərik. Real imkanlar var. Kütləvi şəkildə ağaclar əkilir. Bizdə iki il bundan əvvəl təqribən 300 mindən bir qədər çox tut ağacı var idi. Son 1-2 il ərzində isə onların sayı 2 milyon 200 minə çatdı. Bütün tinglər dövlət tərəfindən alınır, özü də xaricdən, valyuta ödənilir, baramaqurdu toxumları da gətirilir və ağacəkmə prosesi kütləvi xarakter alıbdır. Dövlət yenə də əsas yükü öz üzərinə götürür və tapşırıq verilmişdir ki, gələn dörd il ərzində əlavə 8 milyon tut tingi əkilsin”.\nEyni uğurlar sitrus meyvələrin və çayın da istehsalında qeydə alınıb. Lakin bütün bunlara baxmayaraq, həmin məhsulların istehsalı daxili bazarın tələbatını tam ödəyə bilmir. Elə buna görə də ölkə Prezidenti cənab İlham Əliyev yerli iş adamlarının diqqətini bu vacib məsələyə cəlb edərək dedi: “Beləliklə, əgər bu üç sahənin ümumi idxal həcmini götürsək görərik ki, hər il ölkəmizə 45 milyon dollarlıq çay, 37 milyon dollarlıq düyü, 17 milyon dollarlıq sitrus meyvələri idxal olunur. Bu da təqribən 100 milyon dollar deməkdir. Biz bu ənənəvi sahələri daxili istehsal hesabına inkişaf etdirsək, özümüzü təmin etsək bu məbləğə qənaət etmiş olarıq”.


Elinanın anası: "Görüntülərdəki mənim qızım deyil" » www.STIMULXEBER.az\nTarix:11-04-2019, 12:52 Baxış Sayı:106\nBununla bağlı mərhum yeniyetmənin anası Sevil Hacıyeva News24.az-a eksklüziv müsahibə verib.\n- Təsəvvür edin, qızım özünü atıb, məktəbdə hər kəsin bundan xəbəri olub. Lakin bizə 2 saatdan sonra məlumat veriblər. Hətta təcili yardıma da gec zəng ediblər. Rəsmən qızımın həyatı ilə oynayıblar! Bu, vicdansızlıqdır! Cənab Prezidentimizə və Birinci Xanımımıza dərin təşəkkür edirəm ki, bu məsələni diqqətə götürüblər! Mən ümid edirəm ki, onların sayəsində tezliklə haqq-ədalət öz yerini tapacaq! Qızımın ölümündə günahı olan hər kəs lazımi cəzalarını alacaqlar! Mən balamı itirdim! Digər valideyinlərin övladlarını bu şəkildə itirməmələri naminə Prezidentimiz və Vitse-Prezidentimizin verdikləri qərar öz müsbət nəticəsini göstərər inşallah!скачать dle 10.6фильмы бесплатно


Şair və dünya » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nŞair və dünya\n22 Fevral 2016, 09:58 1841\nDeyirlər ki, istənilən çıxışda ən çətini birinci cümlədir. Yaxşı, deməli, mən həmin cümləni artıq geridə qoydum. Ancaq nədənsə mənə elə gəlir ki, sıradakı – üçüncü, altıncı, onuncu və sona kimi sıralanacaq - bütün cümlələr eyni dərəcədə çətin olacaq, çünki burada poeziyadan danışmalıyam. Əslində, bu mövzu haqqında çox az – demək olar ki, heç nə - danışmışam. Nə zamansa bu haqda ağızdolusu danışmadığım üçün içimi didən şübhə var ki, mən bu sahədə kifayət qədər uğurlu adam deyiləm. Ona görə mənim nitqim olduqca qısa olacaq. Bütün qüsurlar xırda olanda ona dözmək daha asan olur.\nMüasir şairlər olduqca skeptik və güvənilməz davranırlar, hətta və ya bəlkə də xüsusilə, özləri haqqında. Onlar ictimai çevrədə şair olduqlarını olduqca könülsüzcə etiraf edirlər, sanki bundan müəyyən mənada utanırlar. Amma poeziyanın gurultulu zamanlarında səhvlərini qəbul etmək daha asandır, ən azından onları gözə cəlbedici görünəcək şəkildə “gizlətmək” olar, nəinki dərinliyinizdə gizlənmiş və daxilinizdə özünüzün də inanmadığınız şeylərin mahiyyətini təqdim etməyə çalışaraq…\nYad adamlarla söhbət zamanı, artıq başa düşürlər ki, nə işlə məşğul olduqlarını deməsələr, alınmayacaq, şairlər ümumi mənada istifadə edilən “yazıçı” sözündən istifadə edir, ya da özlərini “şair” sözünü hardasa əvəz edən, yazıya aid nəsə başqa bir işin sahibi kimi təqdim edirlər. Bürokratlar və avtobus sərnişinləri şairlə həmsöhbət olduqlarını biləndə qəribə reaksiya verirlə,r çünki, inamsız və narahat baxışlarla süzürlər. Məncə, filosoflar da eyni reaksiya ilə qarşılaşa bilərlər, baxmayaraq ki, onlar daha yaxşı vəzifə sahibi hesab olunurlar. Çünki tez-tez də olmasa, müəyyən elmi rütbələrlə özlərini qiymətə mindirə bilirlər – fəlsəfə üzrə professor indi daha hörmətəlayiq səslənir.\nAmma poeziya üzrə professorlar yoxdur. Nə də olsa, nəticədə bu, xüsusi təhsil və iş mexanizmi, mütəmadi məşqlər, biblioqrafiya və açıqlamalı sözlərin əlavə edilmiş nəzəri məqalələr və nəhayət, xüsusi mərasimlə təqdim olunan diplom tələb edən bir işdir. Bu isə o deməkdir ki, şair olmaq üçün ən uğurlu şeirlərdən ibarət səhifələri çevirmək kifayət deyil. Əlinizdə rəsmi ştamplı kağız olması vacib hesab olunur. Rusiya poeziyasının fəxri, İosif Brodskini xatırlayaq. O, bir dəfə məhz bu səbəblərlə daxili sürgünə məhkum edilib. Onu “parazit” adlandırıblar, çünki rəsmi məzuniyyət sənədi olmadan özünü şair kimi təqdim edib…\nBir neçə il bundan əvvəl Brodski ilə şəxsən tanışma şərəfinə və sevincinə nail oldum. Onunla görüşdə bir şey sezdim, tanıdığım bütün şairlər arasında bircə Brodski özünü şair kimi təqdim etməkdən zövq alırdı. O, bu sözü çəkinmədən, qorxmadan deyirdi.\nTam tərsinə - o şairliyi haqqında meydan oxuyan azadlıqla (sərbəstliklə) danışırdı. Mənə elə gəlirdi ki, bu zaman o, gəncliyində üzləşdiyi mərhəmətsiz davranışları, alçaldıcı təhqirləri xatırlayırdı.\nİnsanın şərəf və ləyaqətinin asanlıqla tapdalanmadığı bir çox uğurlu ölkədə şairlər, təbii ki, onların da nəşr olunmaq, oxunmaq və anlaşılmaq kimi dərdləri olur, əgər qeyri-adi bir şey yoxdursa, gündəlik rejimin və həyatın fövqündə durmaq üçün çox da əziyyət çəkmirlər. Və məncə, bu şairlərin bizi ekstravaqant geyimlər və eksentrik (qəribə, öyrəşilməmiş) davranışlarla şoka salmağa cəhd etdiyi zamanlar çox da uzaq deyil, elə bu əsrin ilk onillikləridir. Bütün bunlar isə sadəcə ictimai göstəriş üçün idi. Nə olursa olsun, şairlərin bütün qapıları arxalarından bağlayıb, mantolarını, fripperilərini və digər şairanə atributcuqları soyunub, səssizcə və səbrlə daxili mənlərini gözləyərək, hələ də ağ olan bir vərəqlə üz-üzə qaldıqları o an mütləq həmişə olur. Bax, həqiqətən də əsl məna kəsb edən an nəhayət ki, doğulur.\nTəsadüfi deyil ki, görkəmli elm adamları və incəsənət xadimləri haqqındakı bioqrafik filmlər həmişə kütlə içərisində çəkilir. Daha iddialı rejissorlar izləyicini tam təmin etmək üçün əhəmiyyətli elmi kəşflərə və ya bir şah əsərin meydana gəlməsinə yol açan yaradıcı yetişmə mərhələsini dönə-dönə işləyirlər. Hansı ki, elmi işlərin müəyyən bir formasını sadəcə qazanılan uğurla izah edə bilər. Laboratoriyalar, müxtəlif alətlər, gündəlik istifadəyə uyğunlaşdırılan mürəkkəb texnika – bu tip səhnələr auditoriyanın marağını qısa müddətə özünə cəmləyə bilər. Və bu prosesi izləyən sirli anlar – görəsən, nəhayət ki, bəzi xırda dəyişikliklərlə min neçənci təcrübə arzuolunan nəticə verəcəkmi – olduqca dramatikdir. Məşhur bir tabloya dəyən ilk karandaş izindən tutmuş son fırça toxunuşlarına qədər hər mərhələni demək olar ki, dönə-dönə işləyən rəssamlar haqqında çəkilən filmlər möhtəşəm alına bilər. Bəstəkarlar haqqında çəkilən filmlərdə isə musiqinin mahiyyəti şişirdilir – bəstəkarın qulağına melodiyanın ilk notları kimi gələn səslər filmdə simfonik formada səslənən tamam-kamal iş kimi göstərilir. Əlbəttə ki, tamamilə sadə görünən bütün bu cəhdlər yaradıcı insanların girdiyi qəribə ruhi vəziyyəti – ilham pərisini - ictimai şəkildə əlçatan etmir, sadəcə prosesə daha yaxından baxmağa, dinləməyə imkan verir.\nAmma şairlər üçün vəziyyət daha pisdir. Onların məşğul olduqları iş heç də fotogenik deyil, işıq saçmır. Bu prosesi çəkmək istəsəniz, stulda əyləşmiş və ya divanda uzanaraq şüursuz bir vəziyyətdə gözlərini divarlara və ya tavana zilləmiş biri çıxacaq ortaya. Bir qədər sonra bu qəribə adam olduğu yerdən tərpənib yeddi sətirlik bir şey yazacaq, on beş dəqiqə sonra isə onlardan yalnız birinin lazımlı olduğuna qərar verəcək, sonra yenə növbəti bir saat keçəcək və o bir saatda əvvəlki bir saatda olduğu kimi heç nə baş verməyəcək... Belə bir şeyə baxmağa kim dözə bilər ki?\nBayaq ilham pərisi haqqında danışdım. Bunun nə olduğu və ya həqiqətən olub-olmadığı haqqında sual veriləndə çağdaş şairlər bu suala ayaqüstü (qaçaraq, başdansovdu) cavab verirlər. Bu o demək deyil ki, onlar bu daxili impulsun, dalğanın bir nemət olduğunu heç anlamırlar. Sadəcə özünün də anlamadığı, sirrini aça bilmədiyi bir şeyi başqa birisinə izah etmək asan məsələ deyil.\nBir dəfə bir tədbirdə bu sual mənə də ünvanlanmışdı, mən də karıxdım. Amma cavabım belə oldu: “İlham ümumiyyətlə, şairlərə və rəssamlara bəxş edilmiş xüsusi imtiyaz deyil. Dünyada ilham pərisinin tez-tez ziyarət etdiyi bir qrup insan həmişə olub, var və olacaq da. Bu insanlar, mənə elə gəlir ki, yolunu şüurlu şəkildə seçib, işini sevgi və xəyal gücü ilə görənlərin arasından seçilir. Bura həkimlər, müəllimlər, bağbanlar və adını sıralaya biləcəyim yüzlərlə peşənin sahibi adamlar aid ola bilər. Onlar sahib olduqları işin imkanları daxilində durmadan yeni şeylər kəşf edən idarəçi olduqca, sanki həmin iş də bitmək bilməyən macəra dolu səyahətə çevrilir. Çətinliklər və uğursuzluqlar heç vaxt onların marağını söndürə bilmir. Həll etdikləri hər problemin arxasından yüzlərlə cavablanmalı sual doğulur. İlham hər nədirsə, daimilikdən doğur “Bilmirəm”in daimiliyindən.”\nBelə insanlar çox deyil. Yer kürəsi vətəndaşlarının çoxu yola getmək (dolanmaq) üçün işləyir. Onlar sadəcə “işləməli” olduqları üçün işləyirlər. Onların bu və ya digər işlə məşğul olması hansısa həvəsdən qaynaqlanmır, onlar üçün seçimi yaşadıqları həyat şərtləri, standartlar edir. Sevgisiz görülən iş, cansıxıcı iş. Sevgi ilə görülməsə də, sıxıcı olsa da, işə dəyər verilir, çünki başqalarının heç bu işi də yoxdur. Bu, bəşəriyyətin düçar olduğu ən ağır iztirablardandır. Gələcək əsrlərdə illərdir davam edən bu vəziyyəti dəyişəcək bir yolun tapılacağına heç bir ümid işartısı yoxdur. Beləcə, baxmayaraq ki, mən ilhamın şairlərin monopoliyasında olduğunu inkar etmişəm, hələ də onların “Taleyin sevimliləri” seçilmiş qrupuna aid edirəm.\nBu mənada auditoriyamda müəyyən şübhələr yarana bilər. Gücə sahib olmaq üçün mübarizə aparan bütün zülmkarlar, diktatorlar, fanatiklər və demaqoqlar ən çox yüksək səsli şüarlar səsləndirir və bu işdən zövq alırlar, onlar da vəzifələrini şairlər kimi eyni şövq ilə icra edirlər. Bəli, elədir, amma onlar məndən fərqli olaraq, nəyin nə üçün olduğunu daima “Bilirlər”. Onlar bilirlər və bildikləri onlara bir dəfəlik və ömürlük bəs edir. Çünki onlar hər gün təzə bir şey tapmaq arzusunda deyillər, hər gün yeni şey tapmaq onların mübarizə gücünü zəiflədər. Və yeni suallar yaratmayan hansısa bilik ölümə məhkum olduğu kimi o mübarizələr də bu taleyi yaşayır. Ən pis hallarda isə, qədim və müasir tarixdə belə hallar çox məşhurdur, bu hətta ictimai ölümcül təhdid həddinə gəlir.\nOna görə də mən bu xırda frazanı yüksək qiymətləndirirəm – “Bilmirəm”. O balacadır, amma güclü qanadlarla uçur. O bizim daxilimizdə olan və ətrafımızda yaşadığımız bu balaca dünyanın əlləri asıla qalmış bütün boşluqları doldurmaq üçün hər gün həyatımızı genişləndirir, dərinləşdirir. Əgər İsak Nyuton özünə “Mən bilmirəm” deməsəydi, bağındakı almalar elə dolu dənələri kimi yerə töküləcəkdi. Ən yaxşı halda hər dəfə yerdə xarab olmasınlar deyə, əyilib, toplayıb, zövqlə yeyəcəkdi. Və ya mənim həmvətənim Meri Sklodovska-Kuri heç vaxt öz-özünə “Mən bilmirəm” deməmiş olsaydı, ehtimal ki, tanınmış ailələrdən gənc xanımların təhsil aldığı hansısa özəl məktəb kimya dərsi keçməkdən bezgin və ömrünü necəsə olduqca hörmətəlayiq peşəni icra edərək tamamlayardı. Amma hər gün “Mən bilmirəm” deməyi seçdi, bu sözlər onun yoluna rəhbərlik etdi, məhz ona görə də bir dəfə yox, iki dəfə Stokholmda yorulmaz beyinlər onu Nobel mükafatına layiq gördülər.\nŞairlər də, əgər həqiqətən dühadırlarsa, “Mən bilmirəm”i təkrarlamalıdırlar. Hər şeir bu iki kəlməlik şüarın cavabıdır, lakin final mərhələsi gələndə, şair bir qədər tərəddüd içində qalır, yavaş-yavaş bu xüsusi cavabların “Mən bilmirəm”in kökünə, mahiyyətinə ünvanlanmış sadə cəhd olduğunu anlayır. Odur ki, bu öz-özünə baş qaldıran təvazökarlıq hissi ilə şairlər durmadan yazır, qələmlərini sınayırlar və bütün bunlar bir gün ədəbi tarixçilər tərəfindən toplanır və “ouvre” (toplu) adlanır.\nBəzən əsla gerçəkləşə bilməyəcək situasiyaların xəyalını qururam. Gülməli də olsa təsəvvür edirəm ki, bəşər övladının bütün cəhdlərinin boş olması ilə bağlı yazılmış məşhur ağının müəllifi Eklesiasteslə söhbət etmək imkanım var. Əvvəlcə, qarşısında dərin hörmətlə baş əyərdim, hər şey bir yana, o tarixin ən böyük şairlərindəndir, ən azından mənim üçün elədir. Bundan sonra əlindən tutardım: “Günəşin altında yeni heç nə yoxdur”. Bunu sən yazmısan, Eklesiastes. Halbuki sənin öz doğuluşun Günəşin altında baş verən yeni bir şeydir. Elə yaratdığın şeir də yeni bir şeydir, çünki səndən əvvəl bunu heç kim yazmayıb. Və sənin bütün oxucuların da yenidirlər, çünki səndən əvvəl yaşayan heç kim sənin şeirini oxuya bilməyib. Və altında oturduğun o sərv ağacı zamanın şəfəq vaxtından heç bu qədər böyüməmişdi. Sənin altında oturduğun sərv kimi böyüyəcək başqa sərv ağacı da olacaq, amma heç vaxt eyni ilə səninki kimi olmayacaq. Və bir də Eklesiastes, bir də soruşmaq istəyirəm ki, sən bu Günəşin altında necə bir yenilik üzərində işləməyi planlaşdırırdın? Fikirlərini daha da açıqlayan əlavələri sən artıq qələmə almısan? Yoxsa onların bəzilərinin əksini iddia etmək üçün qızışdırılırsan? İlk sınaq yazılarında xoşbəxtlikdən danışırsan – sənə görə o qısa, ötəridir. Bəlkə sənin “Günəş altındakı yeni” şeirin elə bu haqdadır? Hələ də qeydlər aparırsan, sənin qaralamaların olur? İnanmıram ki, “Mən hər şeyi yazmışam, əlavə edəsi heç nəyim qalmayıb” – deyəcəksən. Yer üzündə bunu deyə biləcək şair yoxdur, hətta sənin kimi nəhəng olanları belə”.\nOnun genişliyini və bizim acizliyimizi müqayisə edəndə dünya insanı qorxudur, və ya bütün canlılara – insanlara, heyvanlara və bəlkə də bitkilərə - çəkdirdiyi əziyyətlərlə incidir. Hansısa səbəbdən bitkilərin ağrı hiss etmədiyi qənaətindəyik. Nə zaman onun planletlərlə əhatələnmiş, ulduz axını ilə dəlinən geniş və güclü örtüyü haqqında düşünsək, yeni bir şey kəşf edirik. Hələ planetləri yeni kəşf etməyə başlamışıq, görəsən, onlar təzəcə ölüblər, yoxsa çoxdan? Bunları bilmirik. Biz bu sonsuz teatr haqqında nə düşünə bilərik ki?! Bizlər bu tamaşaya bilet almış, ömrü iki qəddar tarix arasında qalan tamaşaçılarıq. Bu dünya haqqında başqa nəsə düşünə biliriksə, bu heyrətamizdir.\nLakin “heyrətamiz” məntiqi tələni gizləyən epitetdir sadəcə. Əslində, bizi heyrətləndirən min illərdir yaşadığımız yerdə hər gün öyrəşərək böyüdüyümüz aydın şeylərdən, hamı tərəfindən qəbul və riayət edilən şeylərdən tamamilə fərqli olan şeylərlə qarşılaşmağımızdır. Burada əsas məsələ budur – düşündüyümüz qədər açıq-aşkar belə bir dünya yoxdur. Bizim təəccübümüz özümüz üçündür, bizi dünyada, onsuz da, var olan şey təəccübləndirir və bu, nəyinsə nə iləsə müqayisəsinə əsaslanmır.\nGündəlik danışığımıza fikir verin, sözləri saya-hesaba almadan danışırıq, hamımız “adi dünya”, “adi həyat”, “adi hadisələr zənciri” və sair kimi ifadələr işlədirik.\n...Amma poeziyanın dilində hər sözün çəkisi var, heç nə ənənəvi və ya normal deyil. Bir daş belə, bir bulud belə onun üstündə deyil. Ondan sonra bir gün, bir gecə belə yoxdur. Ondan yuxarıda heç bir mövcudluq yoxdur, ondan üstün bir dünyada varlıq yoxdur. Belə görünür ki, şairlərin həmişə xüsusilə onlar üçün yaradılmış işləri olacaq.


Prezident Archives - "Qafqaz Xəbər" qəzeti - qafqazxeber.az\nApril 11, 2019 09:50 Redaktor\nAzərbaycanda 11 aprel 2018-ci il tarixdə keçirilən prezident seçkilərindən artıq bir il ötür. “Report”un xəbərinə görə, ötən 1 ildə müxtəlif sahələrdə islahatlar həyata keçirilib, əmək Ətraflı →\nPrezident İlham Əliyev Azərbaycan xalqını Novruz bayramı münasibətilə təbrik edib. Dövlətimizin başçısı qeyd edib: “Əziz həmvətənlər, mən sizi Novruz bayramı münasibətilə ürəkdən təbrik edirəm. Novruz Ətraflı →\nMarch 17, 2019 18:08 March 17, 2019 18:38 Qafqaz\nPrezident İlham Əliyevin imzaladığı məhkum edilmiş bir sıra şəxslərin əfv edilməsi haqqında sərəncamın icrası bu gün başa çatıb. Trend-in məlumatına görə, martın 16-da Prezident İlham Ətraflı →\nMarch 15, 2019 17:21 March 15, 2019 19:05 Qafqaz\nPrezident İlham Əliyev Yeni Zelandiyanın Baş naziri Casinda Ardernə başsağlığı verib. Başsağlığında deyilir: “Hörmətli xanım Baş nazir, Kraystçerç şəhərində məscidlərə silahlı hücum nəticəsində çoxsaylı insan Ətraflı →\nDüşünürəm ki, Azərbaycanın nümunəsi açıq şəkildə nümayiş etdirir ki, multikulturalizm dünyanı inkişaf etdirməyin, gərginlikləri azaltmağın, əməkdaşlığı və qarşılıqlı anlaşmanı gücləndirməyin yeganə yoludur. “Qafqaz Xəbər” qəzeti Trend-ə Ətraflı →\nMarch 12, 2019 15:50 March 12, 2019 15:56 Qafqaz\n“Ev”ə qayıtdığım üçün çox şadam. Düşünürəm ki, daha sonra çox suallar verəcəksiniz. İndi isə qayıtmağıma şad olmağımdan başqa nəsə demək istəmirəm. Oxu.Az xəbər verir ki, bu Ətraflı →\nPrezident İlham Əliyev efiopiyalı və keniyalı həmkarlarına başsağlığı verib\nMarch 11, 2019 17:38 March 11, 2019 18:20 Qafqaz\nPrezident İlham Əliyev Efiopiya Prezident Sahle-Uork Zevdeyə başsağlığı verib. Başsağlığında deyilir: “Hörmətli xanım Prezident, “Efiopiya hava yolları”na məxsus sərnişin təyyarəsinin qəzaya uğraması nəticəsində çoxsaylı insan Ətraflı →\nMarch 9, 2019 11:51 March 9, 2019 12:18 Qafqaz\nPrezident İlham Əliyevin Şamaxı rayonuna səfəri zamanı sakinlərlə görüşü əhalidə yüksək ruh yüksəkliyi yaratdı. Bunu Trend-də açıqlamasında bu il fevralın 5-də baş verən zəlzələ nəticəsində Ətraflı →\nMarch 8, 2019 18:43 Qafqaz\nPrezident İlham Əliyevin Ağsuya səfəri rayon sakinləri arasında böyük sevincə səbəb oldu. Bunu Trend-ə açıqlamasında Ağsu rayon sakini Güloğlan Həbibov deyib. Onun sözlərinə görə, dövlət Ətraflı →\nRayon sakini: Prezident İlham Əliyev Ağsuya səfəri zamanı problemi məmurlardan deyil, əhalinin özündən soruşdu\nMarch 7, 2019 18:29 March 7, 2019 20:31 Qafqaz\nPrezident İlham Əliyev Ağsuya səfəri zamanı problemi məmurlardan deyil, əhalinin özündən soruşdu. Bunu Trend-ə açıqlamasında Ağsu rayon sakini, Qarabağ müharibəsi əlili Allahverdi Qənbərov deyib. A.Qənbərov Ətraflı →


Azərbaycanla Türkiyə arasında TANAP layihəsi ilə bağlı saziş imzalanıb\nBu gün Türkiyə və Azərbaycan arasında daha bir tarixi saziş imzalanıb. APA-nın Türkiyə müxbirinin verdiyi məlumata görə, Trans Anadolu Qaz Boru Kəməri (TANAP) layihəsinin reallaşdırılması haqqında TANAP Layihə Şirkətində təşkilati məsələlərlə bağlı ilkin razılaşmanı Azərbaycanın sənaye və energetika naziri Natiq Əliyev, Türkiyənin enerji və təbii ehtiyatlar naziri Taner Yıldız, ARDNŞ-in prezidenti Rövnəq Abdullayev və BOTAŞ-ın baş direktorunun müavini Mehmet Konuk imzalayıblar.\nTürkiyə Hökuməti ilə Trans-Anadolu Qaz Boru Kəməri Şirkəti arasında "Ev sahibi hökuməti müqaviləsi"ni Türkiyənin enerji və təbii ehtiyatlar naziri Taner Yıldız, TANAP Şirkəti adından ARDNŞ-in prezidenti Rövnəq Abdullayev imzalayıb.\nİki ölkə arasında əsas hökumətlərarası müqaviləni isə Azərbaycan prezident İlham Əliyev və Türkiyənin baş nazir Rәcәb Tayyib Әrdoğan imzalayıblar. Müqaviləni Azərbaycanın sənaye və energetika naziri Natiq Əliyev və Türkiyənin enerji və təbii ehtiyatlar naziri Taner Yıldız da imzalayıblar.\nİmzalama mərasimində sonra çıxış edən Rәcәb Tayyib Әrdoğan deyib ki, bu layihələr iki ölkə arasında dostluq və qardaşlıq münasibətlərinin təzahürüdür. O bildirib ki, bu layihə Türkiyəni qardaş dövlət tərəfində enerji ilə təmin olunmasına, Ankaranın Şərq-Qərb enerji dəhlizində güclü söz sahibinə çevrilməsinə, həm də Avropanın enerji təhlükəsizliyinin təmin olunmasında mövqeyinin güclənməsinə xidmət edəcək.\nƏrdoğan bildirib ki, bu layihəyə Xəzərin qərb sahilindəki ölkələrin qoşulması ilə 50 milyard kubmetr qaz nəqlinə nail olmaq lazımdır.\nMərasimdə çıxış edən Azərbaycan prezidenti İlham Əliyev bildirib ki, Azərbaycan və Türkiyənin həyata keçirdikləri layihələrin təməlində iki ölkə arasında dostluq və qardaşlıq münasibətləri dayanır. O qeyd edib ki, Azərbaycanla Türkiyə arasındakı siyasi münasibətlərin dünyada örnəyi yoxdur.\nPrezident vurğulayıb ki, TANAP layihəsi Türkiyə ilə Azərbaycanın maliyyə və texniki imkanları hesabına reallaşacaq. Beş il müddətinə başa çatması nəzərdə tutulan TANAP-ın tikintisinin layihə dəyəri 7 milyard dollardır.


ARDNŞ və "Palmali" "Tekfen Insaat" şirkətində iştirak payının yarısını əldə ediblər - Trend.Az\nARDNŞ və "Palmali" "Tekfen Insaat" şirkətində iştirak payının yarısını əldə ediblər\nEnergetika Materials 8 Sentyabr 2008 14:03\nAzərbaycan, Bakı, 08 sentyabr / Trend / Azərbaycan Dövlət Neft Şirkəti (ARDNŞ) və "Palmali" Şirkətlər Qrupunun daxil olduğu alyans 520 mln. dollara Türkiyənin "Tekfen Insaat" tikinti şirkətində 50 faiz iştirak payı əldə edib. Bu barədə Türkiyənin "Pal Haber" agentliyi yazır.\nBu alyans "Tekfen Insaat" şirkətini beş il ərzində 37 mlrd. dollarlıq iş ilə təmin etməyə imkan yaradacaq. Onlar dünya üzrə neft sektoru sahəsində tikintini özlərində birləşdirirlər.\n"Tekfen" Qrupu neft emalı və neft-kimya obyektlərinin tikintisi və yaradılması üzrə işləri həyata keçirəcək.\nMübariz Mənsimovun rəhbərlik etdiyi "Palmali" ərzaq, tikinti, həmçinin səhiyyə, turizm, hava daşımaları və media sahələrinə sərmayə yatırır. "Palmali" böyük tanker donanmasına malikdir və onun genişləndirilməsinə bu yaxınlarda 1,3 mlrd. dollar sərmayə yatırmaq niyyətindədir.\nARDNŞ Türkiyədə tərəfdaşları ilə "Petkim" iri neft-kimya kompleksinə sahibdir və onun genişləndirilməsinə 5 mlrd. dollar yatırmaq niyyətindədir. Şirkət həmçinin Türkiyənin Ceyhan limanında təqribən 5 mlrd. dollar dəyərində yeni NEZ tikməyi planlaşdırır. ARDNŞ 2008-ci il ərzində 64 mln. barel neft və 8 mlrd. kubmetr qaz hasil etmək niyyətindədir. Bu gün ARDNŞ-ın işçi ştatı təqribən 63 min nəfər təşkil edir.


Səhiyyə Nazirliyinin attestasiya oyunu | Xural qəzeti\nƏsas Səhifə/XuralTAC/Səhiyyə Nazirliyinin attestasiya oyunu\n40 ilin həkimini niyə attestasiyadan keçirirlər?\nSəhiyyə Nazirliyində qorxulu bir kabus dolaşır – «Attestasiya kabusu». Yox, yox, bu attestasiya məsələsi sıradan bir məsələ deyil. Burada təkcə bilik, bacarıq, iş qabiliyyəti və peşəkarlıq nəzərə alınsaydı, o zaman bəlkə də ədalətli nəticələrin olacağı haqqında nəsə düşünmək olardı. Amma bu «payız»da Səhiyyə Nazirliyində ədalətli nəticələrin sayılacağı haqqında gözləntilər və ümidlər azdır. Əksinə, nazirliyin sabahdan – yanvar ayının 5-dən Bakıda başlayacaq attestasiyası haqda şübhələr çoxdur və bu şübhələr haqqında kuluarlarda danışılır. Özü də lap çox…\nSəhiyyə Nazirliyi durub-durub durnanı gözündən vurub. Yəni planlaşdırılan bu attestasiyalar dünənin, ya da srağagünün həkimlərinə deyil, ta… əyyami-qədimdən bu peşə ilə məşğul olan bütün digər həkimlərə də aiddir. Hamı indi imtahanlara hazırlaşır. Təsəvvür edin, 1960-cı, 1970-ci illərdə təhsil alan və təxminən 40 ildir ki, həkim işləyən zırpı-zırpı həkimlər indi gecələrini gündüzlərinə qatıb imtahanlara hazırlaşırlar. Bilməyənlərə nə var, indi bilənlərin zülümlü günləridir. Çünki attestasiyanın qaydaları və sualların əndrəbadiliyi bu haqda şübhələrin baş qaldırmasına səbəb olub.\nSəhiyyə Nazirliyinin təsdiq etdiyi imtahanda təxminən 1500 sual var (bu suallar ixtisaslara görə dəyişkənlik göstərir). Bu sualların əksəriyyəti – demək olar ki, 95 faizi son illərin ədəbiyyatından soruşulub. Məsələn, 1970-ci ildə məzun olmuş və 40 ildir həkim işləyən qoca həkim 2007 və ya 2009-cu ilin tibb ədəbiyyatından cavab verməli olacaq. Təbii ki, bütün elmlərdə olduğu kimi, tibb elmində də inkişaf var və bütün həkimlər də zəhmət çəkib bu inkişafla ayaqlaşmalı, dolayısı ilə tibbi ədəbiyyatı oxumalıdırlar. Ona görə də ilk baxışdan Səhiyyə Nazirliyinin müəllim-həkimlərinin tərtib etdiyi bu suallara qızmamaq lazım. Amma işin içinə girəndə hər şeyin başqa cür cərəyan etdiyinin şahidi olursan. Məsələ burasındadır ki, Səhiyyə Nazirliyinin tərtib etdiyi 1500 sualın 1000-dən çoxunun həkimlərin öz ixtisasları ilə əlaqəsi yoxdur. Bu azmış kimi, bu sualların əksəriyyətinin aid olduğu 2007 və 2009-cu illərin ədəbiyyatının əksəriyyəti Azərbaycan dilində və ya Azərbaycanda mövcud deyil. Təsəvvür edin ki, Azərbaycanda olmayan və Azərbaycan dilində olmayan ədəbiyyatdan Azərbaycan həkimləri imtahan verir. Təbii bir sual yaranır – bu ədəbiyyatlar yoxdursa, tərcümə olunmayıbsa, o zaman nə üçün və nə məqsədlə tərtib olunub? Deməli, niyyət pisdir, daha doğrusu, xoşməramlı deyil…\nApardığımız özəl araşdırmalar nəticəsində məlum oldu ki, attestasiyalardan keçməyin qiymətləri artıq müəyyənləşib – 1000 manatdan başlayıb ixtisasına və gəlirinə görə 7000 manata qədər pulun olsa, heç bir «qəza» keçirmədən imtahanlardan çıxa bilərsən.\nBax belə… Azərbaycan ölkəsinin səhiyyə nazirliyinin attestasiya oyunlarının «əmma»sı sən demə, bu pullarmış…\nAldığımız digər bir məlumata görə, Səhiyyə Nazirliyində keçirilən bu attestasiyaların son günlərdə Oktay Şirəliyevin işdən çıxarılması ilə birbaşa bağlılığı var. Belə ki, artıq zamanı dolan naziri bu attestasiyaların yaradacağı etiraz burulğanında işdən azad edəcək, bütün neqativ halları onun boynuna qoyacaq və ehtimal olunan narazılıqların öhdəsindən bu yolla gələcəklər. Oktay Şirəliyevin yerinə isə deyilənlərə görə, yeni namizəd tapılıb…


18:43 13.04.2018 (Yenilənib 17:58 13.04.2018)\nOnlar bu qələbəni ölkənin uğurlu inkişafı üçün müəyyənləşdirilən siyasi kursun Azərbaycan xalqı tərəfindən hərtərəfli dəstəklənməsinin təsdiqi kimi qiymətləndiriblər\nBAKI, 13 aprel — Sputnik. Azərbaycan prezidenti İlham Əliyevin ünvanına təbrik məktübları gəlməkdə davam edir. Sputnik Azərbaycan xəbər verir ki, Macarıstanın baş naziri Viktor Orban, İordaniya kralı II Abdullah ibn Al Hüseyn, Gürcüstanın baş naziri Giorgi Kvirikaşvili İlham Əliyevi növbəti müddətə prezident seçilməsi ilə bağlı təbrik ediblər.\nOnlar bu qələbəni ölkənin uğurlu inkişafı üçün müəyyənləşdirilən siyasi kursun Azərbaycan xalqı tərəfindən hərtərəfli dəstəklənməsinin təsdiqi kimi qiymətləndiriblər. Əcnəbi ölkə rəhbərləri Azərbaycan prezidentinə can sağlığı, yeni-yeni nailiyyətlər, nəzərdə tutulmuş planların gerçəkləşməsi və Azərbaycan xalqının rifahı naminə ali dövləti fəaliyyətində uğurlar arzu ediblər.\nEyni zamanda, “Russneft” Neft Şirkəti Publik Səhmdar Cəmiyyətinin Direktorlar Şurasının sədri Mixail Qutseriyev, Rusiya Federasiyası Dövlət Dumasının deputatları İosif Kobzon və Valentina Tereşkova, Rusiya Müdafiə Nazirliyinin “Oboronpromekologiya” Federal Unitar Dövlət Müəssisəsinin direktoru Xamzat Bekov, Sankt-Peterburq şəhəri və Leninqrad vilayəti qubernatorunun müşaviri Vaqif Məmişov, Rusiya Federasiyasının Vladimir Vilayətinin qubernatoru Svetlana Orlova da prezidenti təbrik edənlər arasındadırlar.\ntəbrik, Azərbaycan prezidenti İlham Əliyev, seçkilər, qələbə


Elsəvər Agayev dərman bazarında yeni qayda qoymaq istəyir? | Bizimxeber\nElsəvər Agayev dərman bazarında yeni qayda qoymaq istəyir?\n19 Sentyabr 2016 / 13:25 / Baxış sayı: 1342\nNazir müavinin dedikləri nədən xəbər verir?\n“Xarici valyuta ilə bağlı problemlərlə əlaqədar dərman şirkətləri Azərbaycan hökumətinə müraciət etməsi məsələsi artıq həllini tapıb”. Səhiyyə nazirinin müavini Elsevər Ağayev deyib ki, Mərkəzi Banka bununla bağlı müvafiq tapşırıq verilib.\nOnun sözlərinə görə, yeni qəbul ediləcək sənədlə qaydalarda müəyyən dəyişikliklər olacaq: “Dərmanların qeydiyyatı və qiymətlərin tənzimlənməsi qaydalarında düzəlişlər ediləcək. Hazırda Mərkəzi Bankın həmin günə olan məzənnəsi əsas götürülür. Amma burda dəyişiklik nəzərdə tutulur. Həmin gün üçün bazarda valyutanın (dolların) real qiyməti əsas götürüləcək”.


2 şorba q. Su\n2 su s. Toz fındıq\nUnu qarışdırma qabına tokuruk. Ortasını hovuz kimi açırıq. Ortaya yumurta qırırıq, otaq temperaturunda yumşalmış kərə yağını qoyuruq. Suyunu axıdırıq. Kənarlara da şəkər tozu, qabartma tozunu və vanili tökürük. Ortadakı mayeləri qarışdırırıq. Kənardan da un alaraq xəmiri yoğururuq. Xəmir ortaya çıxana qədər yoğurub yoğururuq.\nİçini yağlayırıq. Xəmiri ortaya qoyuruq və əlimizlə içi böyüklüyündə yayırıq. Plombu üçün, toz fındığı qarışdırma qabına alırıq. Yumurtaları qırırıq, vanili və toz şəkərin çoxunu qoyub qarışdırırıq. Xəmirin üzərində plombu tökürük. Ərikləri ortadan ikiyə kəsirik və çəyirdək yuvası zəminə baxacaq şəkildə diziyoruz. Üstünə də qalan toz şəkər səpirik. Əvvəldən isidilmiş 180 dərəcəlik sobada bişiririk.\nTarix: 26.03.2015 / 19:01 Müəllif: Nurana Baxılıb: 100\tBölmə: Şirniyyatlar\nCezalisan Arıların həyat tərzi inşa Aydın Quliyev Məsud gec bosalma dermani halva halva demeknen agiz sirin olmur insa Bu gün məzarınla nişanlanıram qemli seirler mən xeyriyyəci olsaydım nə edərdim Amcig yalamaq Doğulacaq uşaqların sayına məhdudiyyət qoymaq olar MOTSART VE BETHOVEN HAQQINDA MELUMAT Atiram Yuxuda Qar qadinda erken sulanma yuxuda qonwu gormek beyin dermanlari Arqun Ehtiyatli Ol Biz Qızlar oğlanları niyə sevirik Redom kirill meqa 3 Sadə Gözəllik Sirrləri Sizin psixoloji yaşınız asiq elesgerin daglar seirinin tehlili Zərdab Aldadan qadına verilən 10 sua KALDIN İftixar Piriyev Geyimi Gitdi qovusmaq ucun edilen dua Seks sözler motsart ve bethoven SƏRÇƏ Efir yağlı buzlar ilə üzün massajı qəsri şurun şərtləri Çərpələng O nə isteyir ŞİENİN FEZİLETİ səlim seviwmek nece olur edebi eserin tehlili Yuxuda Zorlama görmək Uşaq otaqları üçün boya seçərkən diqqətli olun Oldurdu MeNe AiD DeYiLA viaqra ehtiras dermani edaletli olmaq haqqinda insa


Elan kodu: 812644\nNağd və ya kreditlə !! Xırdalan şəhərində AAAF-2 yaşayı ş kompleksində tikilməkdə olan 4 mərtəbəli Qazlı Kupçalı binanın 3-cü mərtəbəsində ümumi sahəsi 73 m2 olan 3 ota qlı suvaqlı mənzil satılr. İlkin ödəniş -17000 manat 3 6 aya hər ay 1000 manat ödəməklə mənzilə sahib ola bilə rsiz Ətraflı məlumat almaq üçün nömrələrlə əlaqə saxlaya bilərsiniz. Alqı satqı xərcləri qiymətə daxildir. Mənzilin nağd qiyməti -43800 manat .\nev alqi satqisi turlar avia biletler kombi temiri emlak elanlari paltaryuyan temiri yeni teker kreditle gitara ders gence heyet evi ikinci el mobil telefonlar sebet.az turlar.az kondisioner ustasi carmina etiri carmina duxu evim.az 2016 kohne telefonlar


Şəki ləhcəsində ingilis dili – KİŞDƏN REPORTAJ\n08:30 11 Avqust 2015 322 dəfə oxunub\nAlban Məbədini ziyarət\n...Səhər açılar-açılmaz şair dostum Vüsal Oğuzla yola düşürük. Avtomobilin açıq şüşələrindən içəri girən havanı ciyərlərimə çəkdikcə zehnim aydınlaşır. Şəki şəhərində yerləşən, “Kanal S” televiziya kanalının səhər proqramına dəvətliyik. Artıq bölgədə yaşadığım üçün bu dəfə bölgələrdə kitaba maraqdan, gənc yazarların yaradıcılığından danışacam. Televiziyada çıxışımız maraqlı alınır. Vüsalla Şəkinin mərkəzində, “Çələbi xan” restoranında səhər yeməyimizi yeyib, söhbətləşirik. Kənddən çıxdığımız üçün günü boşa keçirmək istəmirik. Vüsal dəmli samovar çayından bir udum alıb, uzaqlara baxır:\n- Bəlkə Kişdəki Alban məbədini ziyarət edək?\nOdinin izi ilə\nDaş döşənmiş darısqal, dolanbac yolla Kiş kəndinə doğru qalxırıq. Qədim Alban məbədi Kiş kəndinin Maflar adlanan məhəlləsində yerləşir. Darısqal yolların kənarında məbədə aparan yolları göstərən yol işarələri, ara-sıra maşını saxlayıb həmsöhbət olduğumuz kənd camaatı bizə yol göstərir. Şəkililərin şirin ləhcəsi, başqa aləmdir. 6-7 yaşlarında uşaqdan yol soruşuruq və onun cavabı ovqatımızı yüksəldir: “Haburdan həbelə eşilib (dönüb), sora da həbelə gidin”. Məbədin yaxınlığında tanınmış norveçli səyyah, etnoqraf və alim-antropoloq Tur Heyrdalın büstü qoyulub. Heyrdalın həyat və fəaliyyətinin bir qismi də Azərbaycanla bağlıdır.\n1981-ci ilin avqustunda Tur Heyerdal ilk dəfə Bakıya səfər edib. Dəfələrlə Qobustana və Azərbaycanın digər məkanlarına ekspedisiyalar təşkil etməklə özünün son "Odinin axtarışı ilə" adlı kitabında vikinqlərin köklərinin məhz Azərbaycanda axtarılmasının lazım gəldiyini maraqlı və kifayət qədər inandırıcı faktlarla əsaslandırır: “Azərbaycanın hələ kifayət qədər öyrənilməmiş mədəniyyət və incəsənəti Mesopotamiyanınkından qədimdir”.\nBüstün yanındakı mərmər lövhədə Tur Heyrdalın Azərbaycan haqqında daha maraqlı və diqqətçəkən fikirləri həkk olunub: “Norveç mifologiyasında Skandinav allahı Odin haqqında yazılıb ki, o, Şimali Avropaya Azər adlanan yerdən gəlib. Mən bu yazıları dəfələrlə oxudum və qərara gəldim ki, bu heç də mif yox, əsl tarix və coğrafiyadır.”\nİngilis dilinin Şəki ləhcəsi\nMəbədə giriş biletlədir. Şirindilli, xoşxasiyyətli şəkili xanım bizə biletləri güzəştli qiymətlə satır. Xanımın adı da maraqlıdır: Ağgün. Məbədin içərisində həqiqətən başqa auraya düşürük. Burdakı ruhaniyyat havası, sakrallıq istər-istəməz ruhumuzu ağuşuna alır. Elə bu ovqatda alban qəbirlərini, muzey eksponatlarını gözdən keçirirəm.\nDeyilənə görə, məbəd ərazisini əhatə edən divarların qalıqları indi də qalmaqdadır. Divar qalıqları məbədin özünün az qala Maflar məhəlləsi boyda bir əraziyə malik olduğunu göstərir. Bütün bunlar bu məkanın sadə bir ibadətgah yox, bölgədə tanınmış müqəddəs dini mərkəz olmasından xəbər verir. Məbədin qülləsinin divarlarına dəmir pul yapışdırmaq adəti var. Şəxsən biz bu adəti həyata keçirməsək də, qüllənin divarları 3 tərəfdən metal pulları cəzb etmək xüsusiyyətinə malikdir. Bunu nəmliklə, uzun müddət şam yandığından divarlara parafin qatının çökməsi ilə, qüllə daxilində hava cərəyanı ilə izah edirlər. İnsanlar bu xüsusiyyətlərinə görə bu qədim məbədi müqəddəs pir kimi, ocaq kimi ziyarət edirlər. Amma gələnlərin əksəriyyəti turistlərdir.\nMəbədin şimal-qərb hissəsində, 4-5 metr aralı həyətdə uzunluğu 2 metrə qədər, eni 1 metrdən çox olan yastı, tava daş vardır. Yerli camaat bu daşı da müqəddəs hesab edir.\nBəlkə də məbədin yerli əhali tərəfindən bu günə qədər qorunub saxlanmasının əsas səbəbi onun müqəddəs sayılmasıdır. Həyətdə qədim Alban qəbirləri də var. Muzeyin direktoru İlhamə xanım həvəslə qəbirləri örtən şüşə lövhələrin təmizlənməsində iştirak edir. Yavaş-yavaş turistlər, məbədi ziyarətə gələnlər çoxalır. İlhamə xanım ingilis dilində elə şirin, elə həvəslə danışır ki, yerli qonaqlar heç nə anlamasalar belə həvəslə onu dinləyirlər. Vüsal Oğuza dönüb göz vururam:\n- Qulaq as şair, bu da ingilis dilinin Şəki ləhcəsi...\nSirli və müəmmalı tarix\nMəbədin tarixi ilə bağlı tarixçi yol yoldaşım Vüsal Oğuzla muzeyin direktoru İlhamə xanımın mübahisəsi isə uzun söhbətdi. Vüsal məbəd haqqında irəli sürülən məşhur ehtimallarla razılaşmır.\nMəbədin tarixi ilə bağlı əsas mənbələr məbədin xristian missioner tərəfindən tikildiyini ehtimal edir. Qafqaz Albaniyasında xristianlığın yayılma tarixindən bəhs edən VII əsr Alban tarixçisi Moisey Kalankatuklu “Albaniya tarixi” əsərində miladın 50-70-ci illərində baş verən hadisələr haqqında maraqlı ehtimallar irəli sürür. İsa peyğəmbərin sevimli şagirdlərindən olan Fatdey şərqə xristian təlimini yaymağa göndərilir. Artazda erməni çarının əli ilə öldürülür. Fatdeyin şagirdi müqəddəs Yelisey müəlliminin müşayiət etdiyi üçün bu qanlı cinayətin şahidi olur. Qüdsə qayıdıb baş verən hadisələri hamıya danışır. Müqəddəs Yakovun tövsiyəsi ilə Yelisey şərqə, şəhid müəllimi Fatdeyin missiyasını davam etdirməyə göndərilir. Müqəddəs Yelisey ermənilərin gözündən qaçaraq Samur çayının cənubunda yerləşən Maskuta, oradan da Dərbəndə gəlir. Sonra müqəddəs Yelisey Ağdaşın yaxınlığında yerləşən kiçik Surxarın qalasına, buradan da gəlib Kişə çıxır. Albaniya tarixini tədqiq edənlər bu kəndin Şəkinin şimalında yerləşən Kiş kəndi olduğunu təsdiq edirlər. Və Kiş məbədini inşa edir...Amma müqəddəs Yelisey də miladın 74-cü ilində şəhid edilib.\nVüsal Oğuz bu ehtimallarla, bu versiya ilə razılaşmır. Onun dediyinə görə, xristianlığın belə erkən yayılması, tarixi faktlarla uyğun gəlmir. Ümumiyyətlə, tədqiqatçıların Yeliseyin kilsə tikmiş olduğu Kiş kəndi haqqında da müxtəlif fərziyyələri var. Z.N.Yampolski həmin yaşayış məntəqəsinin Şəkidə yerləşən Kiş kəndi , R.B.Göyüşov isə bu kəndin Xocavənd rayonundakı Kiş kəndi olduğunu iddia edib. Strabon isə qədim albanların dini haqda məlumat verərkən, onların Helios, Zevs və Selenaya sitayiş etdiklərini, Selenaya isə xüsusi rəğbət olduğunu yazmışdır. "Selena məbədi İberiya sərhədləri yaxınlığında yerləşir. Buranın kahini çardan sonra ikinci adamdır. O, geniş və yaxşı məskunlaşmış müqəddəs torpaqları və məbəd qullarını idarə edir"\nStrabona inansaq Müqəddəs Yelisey Selena məbədini xristian məbədinə çevirə bilərdi. Şəxsən mən məbədin xristianlıqdan daha qədim olduğuna inananların fikirlərini müdafiə edirəm.\nUucuz və keyfiyyətli xidmət\nMəbəd haqqında mənbələrdə kifayət qədər məlumatlar var. Maraqlananlar bu mənbələri əldə etməkdə çətinlik çəkməzlər. Biz isə muzeyin direktorunun qonaqpərvərliklə tədim etdiyi çayı qızılgül mürəbbəsi ilə nuş edib, Kiş kəndinin turizm imkanları ilə maraqlanırıq. Bu zəngin və tarixi yerin turizm imkanları da genişdir. Direktor İlhamə xanım həvəslə nüfuzlu qonaqlardan söhbət açır. Məlum olur ki, Amerika səfirliyinin nümayəndə heyəti və tanınmış yazıçı Kamal Abdulla yaxın vaxtlarda məbədin qonağı olub. İlhamə xanım onlarla çəkdirdiyi fotoları həvəslə bizə göstərir. Qeyd edir ki, gələn qonaqları qarşılamaq üçün hər cür imkan var. Turistlər və yerli qonaqlar üçün bu sakral məkanda gecələmək istəyənlər cəmi 10 manatdan keçməli olacaqlar. Amma 15 və 30 manata da evlər təqdim olunur. 30 manatlıq evlərdə gecələyən turistlər gündə 3 dəfə yeməklə təmin olunur. Göründüyü kimi, Azərbaycan şərtlərində bu qiymətlər kifayət qədər ucuzdur. Biz isə, gül mürəbbəsini tərifləyə-tərifləyə qonaqpərvər kişlilərlə sağollaşırıq.\nYolumuz isə, qədim Albaniyanın qədim yaşayış məskənlərindən biri olan doğma rayonumuza, Oğuzadır....


Azərbaycanın 5-ci böyük bankı daha da böyüyüb, mənfəəti 2 dəfədən çox artıb | marja.az\nAzərbaycanın 5-ci böyük bankı daha da böyüyüb, mənfəəti 2 dəfədən çox artıb\nAktivlərinin həcminə görə Azərbaycanın 5-ci böyük bankı olan “Bank Respublika” ASC-nin xalis mənfəəti 2021-ci ilin 9 ayında (yanvar-sentyabr) 2020-ci ilin eyni dövrü ilə müqayisədə 2,1 dəfə artaraq 12 milyon 100 min manat təşkil edib. Bank 2020-ci ilin 9 ayını 5 milyon 838 min manat xalis mənfəət ilə başa vurmuşdu. Marja xəbər verir ki, bu, Bankın açıqladığı maliyyə hesabatından məlum olur.\nXalis mənfəətin kəskin artması qeyri-işlək kreditlərin azalması ilə xüsusi ehtiyat fondunun bir hissəsinin azad olması hesabınadır.\nHeabatda qeyd edilib ki, “Bank Respublika”nın faiz gəlirləri 2021-ci ilin 9 ayında ötən ilin eyni dövrü ilə müqayiədə 7 milyon 313 min manat və ya 13,1% artaraq 62 milyon 960 min manata çatıb. Bank 2020-ci ilin 9 ayında 55 milyon 647 min manat faiz gəlirləri əldə etmişdi.\n“Bank Respublika”nın qeyri-faiz gəlirləri 2021-ci ilin 9 ayında ötən ilin eyni dövrü ilə müqayisədə 3 milyon 176 min manat və ya 16,3% azalaraq 16 milyon 251 min manata düşüb. 2020-ci ilin 9 ayında Bankın qeyri-faiz gəlirləri 19 milyon 427 min manat təşkil etmişdi.\n“Bank Respublika”nın faiz xərcləri 2021-ci ilin 9 ayında ötən ilin eyni dövrü ilə müqayiədə 3 milyon 638 min manat və ya 18% artaraq 23 milyon 893 min manata yüksəlib. 2020-ci ilin 9 ayında Bankın faiz xərcləri 20 milyon 255 min manat təşkil etmişdi.\n“Bank Respublika”nın qeyri-faiz xərcləri 2021-ci ilin 9 ayında ötən ilin eyni dövrü ilə müqayisədə 5 milyon 971 min manat və ya 14,1% artaraq 48 milyon 243 min manata qalxıb. 2020-ci ilin 9 ayında Bankın qeyri-faiz xərcləri 42 milyon 271 min manat təşkil etmişdi.\nÜmumiləşdirsək, “Bank Respublika”nın cəmi əməliyyat gəlirlərinin (faiz və qeyri-faiz gəlirlərinin) 4 milyon 137 min manat artmasına qarşı, cəmi əməliyyat xərcləri (faiz və qeyri-faiz xərcləri) 9 milyon 609 min manat artıb. Xərclərin gəlirlərdən daha çox artması Bankın əməliyyat mənfəətinin 2021-ci ilin 9 ayında ötən ilin eyni dövrü ilə müqayisədə 5 milyon 472 milyon manat və ya 43,6% azalaraq 7 milyon 75 min manata geriləməsinə səbəb olub. “Bank Respublika”nın əməliyyat mənfəəti 2020-ci ilin 9 ayında 12 milyon 548 min manat təşkil etmişdi.\n“Bank Respublika”nın 2021-ci ilin 9 ayındakı 7 milyon 75 min manat əməliyyat mənfəəti ilə bərabər, mümkün zərərlər üzün yaradılan ehtiyatdan 5 milyon 24 min manat azad olmuş və mənfəət 12 milyon 100 min manata yüksəlib. Qeyd edək ki, “Bank Respublika” 2020-ci ilin 9 ayında 12 milyon 548 min manat əməliyyat mənfəətindən mümkün zərərlər üzün yaradılan ehtiyata 6 milyon 710 min manat ayırdığından həmin dövrü 5 milyon 838 min manat xalis mənfəət ilə başa vurmuşdu.\nBeləliklə, “Bank Respublika”nın xalis mənfəətinin 2 dəfədən çox artması ehtiyatdan qayıdan (azad olan) vəsaitin hesabınadır. Gəlirin artmasını xərclərin ondan 2 dəfə çox artması tamamilə silib, əməliyyat mənfəətini azaldıb. Ehtimal olunan zərərlərin ödənilməsi üçün xüsusi ehtiyat fondundan azad olan vəsait əməliyyat mənfəətindəki azalmanı bir növ kompensasiya edib. Yeri düşmüşkən qeyd edək ki, xüsusi ehtiyat fondunun bir hissəsinin azad olması “Bank Respublika”da qeyri-işlək kreditlərin azaldığına işarədir (Balansdan silinmiş kreditlər üzrə ödənişlər olub, kredit portfelinin keyfiyyəti artıb).\nQeyd edək ki, “Bank Respublika”nın faiz gəlirlərinin artması müştərilərə verilən kreditlər, digər banklara yerləşdirilən depozitlər və qiymətli kağızlara yatırılan investisiyalar üzrə gəlirlərin artması ilə əlaqədardır. Faiz xərclərinin artmasına isə cəlb edilmiş depozitlər və dövlət fondları qarşısında öhdəliklər üzrə faiz xərclərinin artması səbəb olub.\n“Bank Respublika”nın qeyri-faiz gəlirlərinin azalmasının əsas səbəbi xarici valyuta ilə əməliyyatlar üzrə gəlirin azalmasıdır. Qeyri-faiz xərclərinin artmasına isə əsasən əmək haqqı xərclərinin artması səbəb olub.\n“Bank Respublika”nın cəmi aktivləri 2021-ci ilin 9 ayında ötən ilin sonu ilə müqayisədə 160 milyon 288 min manat və ya 15,5% artaraq 1 milyard 194 milyon 328 min manata çatıb. Bank 2020-ci ilin sonunda 1 milyard 34 milyon 39 min manat cəmi aktivlərə malik idi.\n“Bank Respublika” tərəfindən müştərilərə verilmiş cəmi kreditlər 2021-ci ilin 9 ayında ötən ilin sonu ilə müqayisədə 177 milyon 721 min manat və ya 39,8% artaraq 624 milyon 589 min manata çatıb. Ötən ilin sonunda Bankın kredit portfeli 446 milyon 868 min manat təşkil etmişdi.\n“Bank Respublika”da cəmi depozitlər 2021-ci ilin 9 ayında ötən ilin sonu ilə müqayisədə 104 milyon 655 min manat və ya 15,2% artaraq 794 milyon 282 min manata çatıb. Bank 2020-ci ilin sonunda 689 milyon 627 min manat cəmi depozitlərə malik idi. “Bank Respublika”da fiziki şəxslərin depozitləri 68 milyon 478 min manat, hüquqi şəxslərin depozitləri isə 36 milyon 176 min manat artıb.\n30 Sentyabr 2021-ci il tarixində “Bank Respublika” 98 milyon 776 min manat məcmu kapitala malik olub. Bank 2020-ci ilin sonunda 83 milyon 893 min manat məcmu kapitala malik idi.


2012-ci ildə yoxa çıxan şəxs Amazon meşələrində tapıldı - FOTO » Altun.az\n2012-ci ildə yoxa çıxan şəxs Amazon meşələrində tapıldı - FOTO\n11 fev 2017, 20:43\n2012-ci ildə Kanadada yoxa çıxan Anton Pilipa adlı şəxs 5 il sonra 10 min 460 kilometr uzaqda Amazon meşələrində tapılıb.\nAltun.az xarici mətbuata istinadən xəbər verir ki, yoxsulluqla mübarizə aparan bir fəal olan Anton 2012-ci ildə yaşadığı şəhərdəki kitabxanalardan birinə gedib. Şəxsiyyət vəsiqəsi olmadığı üçün kitabxanaya buraxılmayan Anton, həmin gün yoxa çıxıb. 5 il boyunca axtarışları davam etsə ailəsi artıq onun öldüyünü düşünürdü.\nAnton tapıldıqdan sonra məlum olub ki, o, piyada olaraq Kanadadan ABŞ ərazisinə keçib. Daha sonra isə o, Meksika sərhədlərini keçməyi bacarıb. 10 min kilometr piyada gəzən kanadalı nəhayət Amazon meşələrinə gəlib çıxıb.\nMediaya açıqlama verən Antonun qardaşı, xəbəri eşidikləri zaman şoka düşdüklərini və qardaşının öldüyünü düşündüklərini deyib. Qardaşı onun psixi pozuntularının olduğunu və yoxsulluqla mübarizə aparan bir fəal olduğunu deyib.\nAnton tapıldıqdan sonra xəstəxanaya aparılıb.\nRamil Usubov sakinləri qəbul etdi 24 noy 2018, 14:15\nHava proqnozu - 2 oktyabr 01 okt 2017, 13:18


Elmar Vəliyev vətəndaşların növbəti qəbulunu keçirib FOTO | Sia.az\nElmar Vəliyev vətəndaşların növbəti qəbulunu keçirib FOTO Cəmiyyət - 18.08.2016 15:00 - Oxunma sayı: 28850\nPrezident İlham Əliyevin tapşırıq və tövsiyələrinə uyğun olaraq Gəncədə vətəndaşlara qayğı gündən-günə artırılır. SİA-nın məlumatına görə, Gəncə şəhər icra hakimiyyətinin başçısı Elmar Vəiyev tərəfindən keçirilən qəbulda idarə, müəssisə rəhbərləri və 50 nəfərdən çox vətəndaş iştirak edib.\nQəbulda vətəndaşların təklif, müraciət və şikayətlərinə baxılıb, onların ehtiyacları qanunun tələblərinə uyğun olaraq təmin edilib. Qəbulda işsiz vətəndaşların işlə təmin olunması, Qarabağ müharibəsi əlilləri və veteranlarının mənzil və ya torpaq sahəsi ilə təminatı məsələsi önə çəkilib. Görüşdə müraciətlər arasında məşğulluğun təmin edilməsi, sahibkarlıq fəaliyyətinə dəstək verilməsi xahiş olunub.\nGəncə şəhər icra hakimiyyətinin başçısı Elmar Vəliyev tərəfindən dinlənilən müraciətlərin bir çoxu yerindəcə öz həllini tapıb.\nAraşdırılması vacib olan məsələlərlə bağlı isə icra başcısı tərəfindən aidiyyatı qurumlara tapşırıqlar verilib. Vətəndaş qəbuluna yalnız problemi olanlar deyil, qaldırdığı məsələnin şəhər rəhbəri tərəfindən həllini görən vətəndaşlar da minnətdarlıq üçün gəliblər. İcra başçısı bildirib ki, bu qəbildən olan görüşlərin əsas məqsədi, ölkə başçısının tapşırığına müvafiq olaraq vətəndaşların firavanlığının təminatı, həyat səviyyəsinin yaxşılaşdırılmasına yönəldilib. Elmar Vəliyev sakinlərin problemlərinin həlli istiqamətində lazımi addımların hər zaman atılacağına diqqət çəkib. Maddi yardım, torpaq məsələsi, eləcə də insanların sağlamlıqları ilə bağlı müraciətlərin dəqiq və operativ həlli üçün qəbulda iştirak edən idarə və təşkilatların rəhbərlərinə müvafiq tapşırıqlar verilib.\nQeyd edək ki, bu qəbul da vətəndaşların arzu və istəklərinin, müraciətlərinin həllində mühüm addım olub.


“Gənclər Kuboku” turnirinin mükafatlandırma mərasimi keçirilib – Video.AZ\n“Gənclər Kuboku” turnirinin mükafatlandırma mərasimi keçirilib\nОпубликовано: 17:34:33, 8 Aug 2012\nAzərbaycan Respublikası Gənclər və İdman Nazirliyi, Azərbaycan Futbol Federasiya Assosiyasiyaları (AFFA), ADİDAS və “İRƏLİ” İdman Mərkəzinin birgə təşkilatçılığı ilə keçirilən Azərbaycanda gənclərarası ilk “Gənclər Kuboku” turnirinə yekun vurulub.\nTurnirin mükafatlandırılma mərasimi 6 avqust 2012-ci il tarixində AFFA-nın inzibati binasında konfrans zalında keçirilib. Bağlanış mərasimində millət vəkili Ceyhun Osmanlı, AFFA-nın baş katibi Elxan Məmmədov, “İRƏLİ” İctimai Birliyinin sədri Rauf Mərdiyev, “NOVCO” Şirkətlər Qrupunun prezidenti Fərid Novruzi, AFFA-nın əməkdaşı Yusif Vəliyev iştirak ediblər, ölkəmizdə idmanın inkişafına dövlət qayğısından, eləcə də layihənin əhəmiyyətindən danışıblar və qalibləri təbrik ediblər.\nTurnirdə birinci yerə ASAİF, ikinci yerə ATGTİ və üçüncü yerə isə “Kreativ Gənclər” İctimai Birliyi komandaları sahib çıxıb. Qaliblərə kubok, diplom və “MY BRANDS” Şirkətindən müxtəlif hədiyyələr təqdim edilib.\nXatırladaq ki, turnir çərçivəsində iki play-off mərhələsi keçirilib. Birinci play-off mərhələsində 32 komanda, ikinci play-off mərhələsində isə birinci mərhələdə qalib gələn 16 komanda iştirak edib. İkinci play-off mərhələsindən sonra qalib gələn 8 komanda qrup mərhələsində mübarizəni davam etdirib. Final mərhələsi isə 19 iyul tarixində keçirilib. Layihə çərçivəsində bütün oyunlar AFFA-nın Futbol Akademiyasının meydançasında baş tutub.\nQeyd edək ki, layihənin keçirilməsində əsas məqsəd 2012-ci ilin Cənab Prezident tərəfindən “İdman ili” elan edilməsini, ölkəmizdə bu sahənin inkişafına dövlət qayğısının artırılmasını nəzərə alaraq gənclər arasında idmanın inkişafı, sağlam həyat tərzinin təbliği və bu sahəyə marağı olan gəncləri bir araya gətirməkdir.\n#kuboku #ireli #birliyi #cup #youth #mükafatlandırma #turnirinin #keçirilib #ictimai #affa #mərasimi #futbol #gənclər


“Hər kim mənim ayımda bir gün olsa belə oruc tutsa, cənnət ona vacib olar” » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Çox şərəfli aydır və peyğəmbərlərin seyyidi Hz.Məhəmmədə(s) mənsubdur. Hz.Rəsuləllah(s) bu ay başlayandan Ramazan ayına qədər fasiləsiz hər gün oruc tutardı.\nHz.Əli(ə) buyurur ki, hər kim Allaha daha yaxın olmaq üçün, Peyğəmbəri(s) sevdiyini göstərmək üçün Şəban ayında oruc tutarsa, Allah onu Özünə yaxın edər. Ona görə bu ayda kim nə qədər bacarsa oruc tutmağa çalışsın. Hətta bir şəxs haram qana mürtəkib olsa(birini öldürsə), Şəban ayının orucunu tutmaq onun üçün faydalıdır və günahı bağışlanar. Müstəhəbdir ki, bu ayın hər bazar ertəsi və cümə axşamı oruc tutulsun. Həmçinin ayın son günlərində oruc tutmaqla Ramazan ayının orucu arasında fasilə verməmək bəyənilən əməllərdəndir. NoName


Ermənistanda bahalaşma əhalinin narazılığını daha da artırır | No Comment\n25 oktyabr 2020, 12:21\nMüharibə başlayandan Ermənistanın sosial şəbəkələrində intensiv olaraq qiymətlərin qalxması mövzusu müzakirə olunur. Belə ki, ermənilər sosial şəbəkələrdə müharibədən sonra güllərin, çələnglərin, əsgər geyiminin tikilməsinin, yağ və şəkərin qiymətlərinin artmasından narazıdılar. Məlumata görə, əsgər geyimi 18 000 AMD-dan 25 000 AMD-ya (Qeyd edilir ki, müharibə səbəbi ilə bəzi müəssisələr super mənfəətin 80%-ni də alırlar), adı çəkilməyən supermarketdə isə şəkərin qiyməti 320 AMD-dan 385 AMD-a qədər yüksəlib.\nNOCOMMENT xəbər verir ki, istifadəçilər həmin supermarketin sahibinin orduya 50 milyon dram ayırdığından sonra, şəkərin və digər ərzaqların qiymətini qaldıraraq bir həftə ərzində ayırdığı pulu artıqlamasıyla qaytardığını bildirirlər. Ermənistandakı könüllü qruplar müharibənin ilk günündən etibarən sərhədçilər üçün paltar, qida, dərman və digər əşyalar toplayaraq arxada fəaliyyətlər göstərirdi. Bu dəfə vətəndaşlar həyəcan keçirirlər ki, bu günlərdə erməni tərəfi döyüş meydanında çox sayda qurban verəndə güllərin qiyməti artıb.\n“İrates” qəzeti son 10 gündə mağazalarda kərə yağı və şəkərin qiymətinin qalxdığını qeyd edir. 10 gün əvvəl 1 litr yağın qiyməti 600 AMD-dirsə (bəzilərində 650 AMD, 800 AMD və daha yüksək qiymət ilə satırlar indi), bu gün 750-800 AMD-yə satılır. Bir həftə əvvəl 1 kq şəkər 250-280 AMD-idisə, bu gün 410 AMD-dir, halbuki dünya bazarında şəkərin qiyməti 0,9% azaldı.. Qarabaşaq və un bazarında da inflyasiya müşahidə olunur. Ermənistan vətəndaşları bunu bilavasitə davam edən müharibə ilə əlaqələndirirlər.\nErməni media müstəvisinin təbirincə, müharibə səbəbindən qiyməti artan əsas mallar güllərdir. Xüsusilə dəfn mərasimlərində tələb olunan çiçəklər – qızılgül, qərənfil, gladioli (gladiolus), demək olar ki, 50-100% bahalaşıb. Satıcılar bir gülü 1 000 AMD-ə satdıqlarını, amma növbəti gün qiyməti qaldırmalı olduqlarını qeyd edirlər. Gül bazarının əməkdaşı hazırda gülləri daha baha qiymətə aldıqlarını bildirirlər. Ancaq deyilənlərə baxmayaraq, məsələn, bir qərənfilin adi 10 dramdan 70 dramadək bahalaşmasının səbəbi qaranlıq qalır. Dünən Yerevanda bir zanbağı orta hesabla 1 500 AMD-yə əldə etmək mümkün idi. Bu qiymət bir sıra mağazada müşahidə olunub. Şəhər sakinləri çələnglərin qiymətlərinin kəskin artdığını da iddia edirlər. Əvvəllər bir çələngin qiyməti 20-30 min dram idisə, indi onu 40-50 min drama əldə etmək olar.\nƏsgər geyimlərinin qiymətləri müharibə olmayan dövrə nisbətən artıb. Erməni jurnalistləri sosial şəbəkələrdə erməni istifadəçilərin fikirlərini təsdiqləyiblər. Müşahidələrə görə, bu gün qara bazarda (digər yerlərdə əsgər geyimini yüksək qiymət səbəbindən almaq mümkün deyil) bir paltar dəsti 18-25 min AMD-yə satılır. Müharibədən əvvəl “qara bazar” da qiymətlər 15-17 min dram arasında idi. Qalmaqaldan dərhal sonra Ermənistanın İqtisadi Rəqabəti Qoruma üzrə Dövlət Komissiyası hərbi formaların qiymətlərinin qalxmadığını aydınlatmağa tələsdi.\n04 dekabr 2020, 12:30\n04 dekabr - 00:34639\n04 dekabr - 09:41519\n04 dekabr - 10:16445\n04 dekabr - 10:23425\n04 dekabr - 09:34340\n02 dekabr - 10:1522429\n02 dekabr - 22:2216593\n02 dekabr - 22:0711245


Azərbaycan Televiziyasının 64, “Mədəniyyət” kanalının isə 9 illiyinə həsr olunmuş tədbir keçirilib - Xəbərlər | Azərbaycan Respublikası Mədəniyyət Nazirliyi\nFevralın 14-də Dövlət Təhlükəsizliyi Xidmətinin (DTX) Mədəniyyət Mərkəzində ölkəmizdə ilk televiziyanın - Azərbaycan Televiziyasının 64, “Mədəniyyət” kanalının isə 9 illiyinə həsr olunmuş tədbir keçirilib.\nTədbirdə Azərbaycan Televiziyası və “Mədəniyyət” kanalının fəaliyyətindən söhbət açılıb. Bildirilib ki, hazırda Azərbaycan Televiziyasında müxtəlif mövzularda tok-şoular, portret və səyahət verilişləri, musiqili-əyləncəli proqramlar, televiziya tamaşaları, sənədli və bədii filmlər nümayiş etdirilir. Televiziyanın analitik proqramları da kifayət qədərdir.\nQeyd olunub ki, Azərbaycan Televiziyasının nəzdində fəaliyyət göstərən “Mədəniyyət” kanalı Azərbaycan mədəniyyətini dünya mədəniyyətinin tərkib hissəsi kimi təbliğ edir, dünya mədəniyyətinin incilərini isə Azərbaycan tamaşaçılarına çatdırır.\nSonra proqram bədii hissə ilə davam edib. Konsertdə Azərbaycan Televiziya və Radiosunun Əfsər Cavanşirov adına “Bənövşə” uşaq xoru, “Fantaziya” skripkaçılar ansamblı, “Təbəssüm” rəqs qrupu çıxış edib. Həmçinin Tofiq Quliyevin “Bizim bağ”, “Rəqs”, Zeqinya Abreunun “Tiko-tiko” kompozisiyaları səsləndirilib, müxtəlif musiqi nömrələri nümayiş olunub.\nTədbir Müslüm Maqomayevin “Azərbaycan” mahnısı ilə başa çatıb.\nÇərşənbə, 20.01.2021 10:30


İmam Hüseyn (ə) «Ərəfə» duasında buyurur: «Səni sənə ehtiyacı olanın vasitəsilə necə sübut etmək olar? Məgər, səndən başqası o qədər aydındır ki, sənə aydınlıq gətirsin? Sən nə zaman olmamısan ki, insanlar sənə qarşı sövq edilsin və sənə qarşı sövq edən tapılsın?\nAllahın izni ilə öl!\nUzun müddət bu fikirlər zehnimdə dolaşırdı və tərədüddən qurtara bilmirdim. Kimsənin mənim bu fikrimdən xəbəri yox idi. Bir gün namaz, ibadət və Kufə məscidinin ziyarət buyuruqlarını yerinə yetirmək üçün həmin məscidə yollandım.\n«Namaz qılan insan gününü Allahı yada salmaqla keçirməlidir». Az da olsa dili daim Allahın zikrində olan insanlarla rastlaşırıq. «O kəslər ki, nə ticarət, nə alış-veriş onları Allahın zikrindən, namazdan və zəkatdan yayındırmaz».\nHəqiqi səadət və bədbəxtlik axirətdədir\n«Hud» surəsinin 10-cu ayəsində buyurulur: «Bədbəxt olanlar od içəririsində qalacaqlar. Onları orada ah-fəryad gözləyir». 11-ci ayədə isə belə deyilir: «Xoşbəxt olanlar isə Rəbbinin dilədiyindən əlavə tükənməz bir nemət kimi göylər və yer durduqca cənnətdə əbədi qalacaqlar».\nZühuru gözlənilən Mehdi (ə) ümumbəşəri islahatçi!\n«Sahibiniz və imamınız sitəmkarların diyarından qeybə çəkildiyi zaman qurtuluşun intizarında olun».<?xml:namespace prefix = o ns = "urn:schemas-microsoft-com:office:office" />\nSöhbət yer kürəsinin bəlkə də ən dəhşətli, vahimə doğuran yerlərdən biri, Bermud «üçbucağı»ndan gedəcək. Bu ərazi artıq yüzlərlə təyyarə və gəmilərin iz qoymadan qeybə çəkildiyi məkana çevrilib. Bermud «üçbucağı»nın sensasiya kimi təqdim olunması ötən əsrin 60-cı illərinə təsadüf edir. Baxmayaraq ki, hələ 1950-ci ildə ilk dəfə Bermud «üçbucağı» ifadəsini amerikalı yazıçı E.Cons «Bermuda Triancle» kitabında işlədib.\nİMAM ƏLİNİN (ə) RİYAZİ QƏZAVƏTLƏRİ\nİki nəfər birlikdə səfərə gedir. Yemək vaxtı gəlib çatanda onlardan biri süfrəyə beş, digəri isə üç çörək qoyur. Bu zaman onların yanından keçən bir nəfəri də yeməyə dəvət edirlər . Hər üçü birlikdə çörəkləri yeyib qurtarırlar. Yoldan ötən üçüncü şəxs qayıtmaq istəyəndə yediyi çörəklərin əvəzi olaraq səkkiz dirhəm verir.\nBunu, aralarında fizika, kimya, və biologiyə sahələrində Nobel mükafatına layiq görülmüş 53 amerikalı alim bəyan edir.\nİslam dininin təyin etdiyi hicabla – yəni örtünmə ilə qətiyyətlə mübarizə aparanlar çalışırlar ki, İslami hicabı o dövrün qeyri insani və vəhşi adət-ənənələri ilə əlaqələndirsinlər.\nDuanın qəbul olunmasına mane olan amillər\nAllah onları hər zaman dua etməyə çağırır və istəklərini tək ondan istəmələrini sifariş edib. Allah bu istəklərin cavabsız qoymayacağını vəd edir: «(Ey Möminlər!) Çağırın Məni ki, duanızı qəbul edim».


Bakı Slavyan Universitetində keçiriləcək beynəlxalq konfransa məqalə qəbulu davam edir - AZƏRTAC – Azərbaycan Dövlət İnformasiya Agentliyi\nBakı Slavyan Universitetində keçiriləcək beynəlxalq konfransa məqalə qəbulu davam edir\nBakı Slavyan Universitetinin (BSU) Filologiya və xarici dil müəllimliyi fakültəsində “Filoloji elmlər innovativ tədqiqatlar kontekstində” mövzusunda dekabrın 24-də keçiriləcək beynəlxalq elmi-praktik konfransa məqalə qəbulu davam edir.\nBSU-dan AZƏRTAC-a bildirilib ki, konfransın işi “Filologiya elmləri”, “İctimai elmlər”, “Xarici dillər və onların tədrisi metodikası” və “Pedaqoji və psixoloji elmlər” bölmələri üzrə aparılacaq. İştirakla bağlı məlumat və məqalələr elektron formada noyabrın 20-dən gec olmayaraq e-mail: [email protected] ünvanına göndərilməlidir.\nHəcmi: 3-5 səhifə\nŞrift: format A4, ölçü 12, şrift Times New Roman\nAbzas: 1,25, interval 1,5, hər tərəfdən 2,0 sm.\nBirinci sətirdə - müəllifin soyadı, adı, atasının adı (kursivlə), ikinci sətirdə - elmi dərəcəsi, iş yeri (kursivlə), üçüncü sətirdə - müəllifin işlədiyi təşkilatın və ya müəssisənin adı, şəhər, ölkə, elektron ünvanı, əlaqə telefonu, dördüncü sətirdə - məqalənin adı (böyük hərflərlə).\nXülasə: ingilis dilində\nAçar sözlər: məqalənin adından sonra göstərilməlidir (Azərbaycan, rus, ingilis dillərində).\nİstinadlar məqalənin içində kvadrat mötərizədə verilməlidir: Nümünə [1, s. 54].\nİstifadə olunmuş ədəbiyyat məqalənin sonunda bu qrif altında verilməlidir: “Ədəbiyyat” sözü ortadan yazılmaqla durğu işarələrsiz.\nTəşkilat komitəsi konfransın mövzusuna və qoyulan tələblərə cavab verməyən məqalələri qəbul etməmək hüququna malikdir.\nAZERTAG.AZ :Bakı Slavyan Universitetində keçiriləcək beynəlxalq konfransa məqalə qəbulu davam edir


30.11.2021 15:26 111 baxış\nAzərbaycan Dövlət İqtisad Universitetinin (UNEC) nəzdində Sosial-İqtisadi Kollecdə “Aşıq Ələsgərin 200 illik yubileyinin qeyd edilməsi haqqında” Azərbaycan Respublikası Prezidentinin 2021-ci il 18 fevral tarixli Sərəncamına uyğun olaraq genişmiqyaslı tədbir keçirilib.\nUNEC-dən bildirilib ki, tədbirdə Kollecin direktoru pedaqogika üzrə elmlər doktoru Vidadi Orucov, Azərbaycan Aşıqlar Birliyinin üzvləri - Aşıq Qələndər, Aşıq Eldar və balaban ustası Ələkbər Ələkbərov, müəllim və tələbələr iştirak ediblər.\nKollecin direktoru Vidadi Orucov qeyd edib ki, həyatı və yaradıcılığı nəsillərə örnək olan Aşıq Ələsgər Azərbaycan xalq yaradıcılığının ən böyük nümayəndələrindən biridir. O, misilsiz xidmətləri ilə aşıq poeziyasını həm məzmun, həm də forma rəngarəngliyi ilə zənginləşdirib, saf, təmiz xalq dilindən istifadə etməklə yüksək fəlsəfi düşüncələri ehtiva edən poetik nümunələr yaradıb. Aşıq Ələsgər ilhamı haqdan gələn bir sənətkardır.\nDigər çıxış edənlər Aşıq Ələsgərin həyat və yaradıcılığından söz açıblar.


Həmişə yaxşı qoxu vermək üçün tövsiyələr və sirlər - Məlumat - 2022\nHəmişə yaxşı qoxu vermək üçün tövsiyələr və sirlər\nReklam - Həmişə yaxşı qoxulamaq üçün tövsiyələr və sirləri aşağıda oxumağa davam edin\nNə qədər yaxşı qoxu duyduğunu söyləməyi xoşlayırsan? Bədənin hansı sahələrində ətir edilməlidir? Daha uzun sürmək üçün nə etməli? Burada bütün cavablarınız var.\nYadda saxlamaq lazım olan ilk məqam bədəni və saçınızı təmizləmək üçün yaxşı bir vərdiş saxlamaqdır. Duşdan sonra dərini neytral qoxu kremi ilə yaxşı nəmləndirmək lazımdır və bu işi bitirdikdən sonra odekolonu tətbiq edin. Dəriniz qurudursa, qoxunun tez bir zamanda yox olmasına səbəb olacaq bir çox ətri udacaq. Koloniyanı boyuna və biləklərə, eyni zamanda qulaqların, dizlərin arxasına, dirsək əyilmə və sinə üzərinə tətbiq edin.\nKavanozlarınızı saxlamaq üçün mükəmməl yer paltar və ya paltar paltarları kimi sərin və quru bir yerdir. Banyoda tərk etməyin, içərisində cəmlənmiş rütubət, duşların istisi və daimi işıq qısa müddət ərzində ətirləri eyni olmayacaqdır.\nƏtir tətbiq etdikdən sonra sürtməyin! Aroma qırılacaq və daha az vaxt davam edəcək.\nƏtiri qoymadan qarışdırmaqdan çəkinin. Hərəkət bütün komponentləri dəyişdirə bilər və daha erkən zərər verəcəkdir.\nSizinlə ən yaxşı gələn ətir nədir?\nBir ətir qərar vermədən əvvəl, cəhd edin, çünki hər insanda fərqli qoxular olur. Bunun səbəbi, hər birimizin fərqli bir PH var. Dərinizdəki PH turşudursa, aromatı daha yaxşı saxlayır. Əksinə dəriniz daha yağlı olarsa, onu daha güclü qoxular meydana gətirəcəkdir, buna görə kiçik dozalarda çiçəkli və ya sitrus notları olan ətir suları seçməli olacaqsınız.\nOdekolon və ətirləri fərqləndirin. Birincisi, daha az konsentrasiyası olan bir aromadır, 6%, buna görə dəridə onun müddəti daha qısadır. Onlar daha ucuzdur, bahar və yaz üçün ideal olan soyuducu olurlar. Parfüm, 20% ilə 30% arasında daha yüksək aromatik bir konsentrasiyaya malikdir, dərimizdəki səkkiz saata qədər qoxuya dözə bilir.\nƏtirlərin də istifadə müddəti var. Yaxşı qorunub saxlanılırsa, 2 ilə 3 il arasında davam edəcəkdir. Həmin dövrdən oksidləşəcəklər.\nƏtiri məsafədə tətbiq etmək, onu daha yaxşı yaymaq və daha uzun sürmək üçün yaxşı bir yoldur. Tövsiyə olunur, dəridən 10 sm məsafədədir.\nDolab üçün hava təravətləndiriciləri\nTəmiz paltarlar, gün boyu xoş qoxularınıza kömək edəcəkdir. Dolabın rütubəti, ayaqqabı və geyim paylaşımı və digər amillər təzə yuyulan qoxunun yox olmasına səbəb olur. Bunun qarşısını almaq üçün hava təravətləndiricilərini qoyun, əgər onlar evdə hazırlanmış və adi odekolon ilə hazırlanmışdırsa.\nPəhrizimiz bədən iyimizi də dəyişəcəkdir. Kuşkonmaz, spirt, qara çay, qəhvə, sarımsaq və ya soğan kimi yeməklər sonradan tər ilə aradan qaldırılan maddələr toplayır, bədənin aromasını artırır və ətir qoxusunu pozur və ya dəyişdirir.\nCopyright 2022 \_ Həmişə yaxşı qoxu vermək üçün tövsiyələr və sirlər...


Sumqayıtda aprel döyüşlərinin şəhidi Əbdülməcid Axundovun doğum günü qeyd olunmuşdur | VətənNaminə.Az\nSumqayıt Regional Mədəniyyət idarəsinin təşəbbüsü, Sumqayıt şəhər S.Vurğun adına Mərkəzi Kitabxannın təşkilatçılığı və Azərbaycan QMƏVŞAİB Sumqayıt filialının bir qrup fəalları ilə Sumqayıt şəhər Poeziya evində aprel döyüşlərində şəhid olmuş Əbdülməcid Axundovun anadan olmasının 25 illiyi münasibətilə tədbir keçirilib.\nKitabxananın metodisti Natavan Axundzadənin aparıcılığı ilə keçən tədbirdə filialın sədri Tərlan Hacızadə, Sumqayıt şəhər 16 saylı orta məktəbin direktoru Niyaz Süleymanov, şair Əşrəf Veysəlli, Poeziya evinin direktoru şair İbrahim İlyaslı, şəhid Mahir Mirzəyevin atası çıxış ediblər.\nTədbirdə Nizami Gəncəvi adına kitabxana-klubun oxucularinın və SDU-nun tələbəsi İbrahim Qəniyevin ifasında şeirlər, Corat mədəniyyət evinin solisti Təranə Nurun ifasında vətənpərvərlik mahnıları dinlənilib.\nSonda şəhidin anası Ceyran Axundova oğlu Əbdülməcid Axundovla bağlı xatirələrini bölüşüb, tədbirin təşkilatçıları və iştirakçılarına göstərdikləri diqqətə görə təşəkkürünü bildirdi. O, qeyd etdi ki, belə tədbirlərin keçirilməsi gənclərdə vətənpərvər ruhun yüksəlməsinə xidmət edir.\nTədbirdə Əbdülməcid Axundova həsr olunmuş videoçarx nümayiş olundu, şəxsi əşyaları, fotoları, xalça və rəsm əsəri, onun haqqında yazılan kitab və dövrü mətbuat materialları sərgiləndi.